Muškarci - Naturaguru\nProstatitis, problemi sa urinarnim traktom, učestalo mokrenje te pečenje prilikom istog samo su neki od simptoma koji mogu značiti da imate problema sa prostatom. Danas je sve veći broj muškaraca koji se susreće sa ovim stanjima, a mnogi ne znaju da postoji prirodni preparat u vidu kapsula koji je mnogima pomogao da se reše ovih tegoba. U pitanju je Prostate Pure, lek za prostatu na prirodnoj bazi. Radi se o proizvodu koji je veoma popularan…\n29 јула, 2021 7 Mins Read\nPuriwagra predstavlja prirodni preparat koji mogu koristiti svi muškarci koji imaju problema sa potencijom i erektilnom disfunkcijom. Veliki broj muškaraca se danas susreće upravo sa ovim problemom, a razloga za to je mnogo. Nedovoljna fizička aktivnost, način života i nepravilna ishrana su samo neki od faktora koji utiču na probleme sa potencijom. To narušava vaš seksulani život i odnos sa partnerkom. Pored toga, sasvim je prirodno da sa godinama dolazi do ovakvih pojava, jer organizam…\n17 јула, 2021 6 Mins Read\nXtrazex predstavljaju šumeće tablete na biljnoj bazi namenjene muškarcima koji imaju problema sa potencijom. Verovatno nema muškarca koji se u jednom trenutku svog života nije susreo sa seksualnom disfunckijom. Nekada se to uglavnom dovodilo u vezu sa godinama. Medjutim, način života, nepravilna ishrana i nedovoljna fizička aktivnost su takođe mogući faktori koji mogu imati negativan uticaj na potenciju i erekciju. Istraživanja pokazuju da je u zadnjih nekoliko godina sve veći broj mlađih muškaraca koji imaju…\nTitan gel je preparat koji podstiče rast penisa kod muškaraca i predstavlja jedinstveni proizvod na tržištu. Ukoliko imate problema sa potencijom i erekcijom onda je Titan gel original rešenje za vas. Neke studije pokazuju da je veliki broj žena nezadovoljan nakon seksualnog odnosa sa partnerom. Kao najčešći razlog navode veličinu muškog polnog organa. Ovaj preparat za erekciju predstavlja jedinstvenu i efikasnu formulu, uz pomoć koje ćete postići željene rezultate već nakon nekoliko dana. Sadržaj: Titan…


Gradačački info portal – www.gradacac.org | FOTO: Gradačačka grupa sa 180 učesnika ispraćena na “Marš mira – put spasa 2015”\nFOTO: Gradačačka grupa sa 180 učesnika ispraćena na “Marš mira – put spasa 2015”\nJutros u 4 sata ispraćena je gradačačka grupa sa 180 učesnika na “Marš mira put spasa 2015”, koja će u naredna 3 dana prepješačiti 110 kilometara puta, kojim se prije 20 godina uspjela na slobodnu teritoriju “probiti” veća grupa preživjelih Srebreničana.\nUčesnici marša su jutros organizovanim prijevozom otputovali do Nezuka kod Sapne odakle će krenuti “Marš mira put spasa 2015”. Gradačačka grupa će 11. jula prisustvovati kolektivnoj dženazi za 136 žrtava srebreničkog genocida te će se istog dana organizovanim prijevozom vratiti u Gradačac.\nNajmlađi učesnik ovogodišnjeg marša koji polazi iz Gradačca je četrnaestogodišnji Almir Begović (2001.), a najstariji učesnik je sedamdesetogodišnji Aziz Hećimović (1945.)\nNosilac aktivnosti organizacije marša iz Gradačca je Savez boračkih organizacija općine Gradačac, a organizatori su Savez i Općina Gradačac.\nVIDEO: Emotivna reakcija Morgana Freemana...\nTV Žurnal: Gdje su nestale donacije...\nUčenici iz Gradačca obradovali mališane...


U ovim okolnostima je izdahnula Mira Marković – CIK Media\nU ovim okolnostima je izdahnula Mira Marković\nApril 14, 2019 Cik Media novosti, vijesti 0\nMira Marković, udovica nekadašnjeg jugoslovenskog predsednika Slobodana Miloševića preminula je danas nakon duge bolesti, a poslednje godine života provela je u Rusiji, gde je prethodno dobila politički azil.\nPokojni Miloševićev brat Borislav, nekadašnji ambasador SR Jugoslavije u Moskvi, pre nekoliko godina pričao je kako Mira i njen sin Marko “žive normalnim životom” u Barvihi, luksuznom moskovskom predgrađu.\nNekadašnja prva dama nakon 16 godina provedenih daleko od domovine obolela je od teške bolesti. Ljudi bliski njoj svih ovih godina izjavljivali su za medije da ima problema sa kičmom, zbog čega je nekoliko puta odlazila na operacije.\nSvoje poslednje dane Mira je provela u jakim bolovima. Kako je za “Alo” ispričao Dragoljub Kočović, dugogodišnji prijatelj Mire Marković, nije mogla da se kreće, a bolest je toliko uzela maha da je jedva i govorila. Poslednju intervenciju imala je relativno skoro, a probleme sa kičmom, kaže, ima već dugi niz godina.\nU poslednjim danima, Mira je navodno provela sa svojim sinom Markom, koji se zbog bolesti nije odvajao od nje. Pojedini mediji su pre oko nedelju dana izvestili da se nalazi u komi, mada ova informacija nije zvanično potvrđena. Isti mediji preneli su i da je priključena na aparate za disanje i da se njeno, generalno loše zdravstveno stanje, intenzivno prati.\nIako zvanično nije optužena da je učestvovala u ubistvu Slavka Ćuruvije, vlasnika “Dnevnog telegrafa”, ime Mire Marković se pominjalo u istrazi ovog zločina. Navodno, bila je kivna na Ćuruviju zbog njegovog novinarskog rada, pa je u “Politici ekspres” naručila sramni tekst “Ćuruvija dočekao bombe”. Taj tekst bio je početak hajke na Ćuruviju i uvod u njegovu likvidaciju.\nNema više supruge Slobodana Miloševića\nDodik: Srpska je ODVOJENA, ali to još NIJE PROGLAŠENO, znate vi šta je BiH


Otvorena fabrika za preradu ribe | Palelive.com\nPočetna Regija Rogatica Otvorena fabrika za preradu ribe\nROGATICA – U mjestu Slap Žepa u opštini Rogatica danas je otvorena Fabrika za preradu ribe “Ribarstvo Slap”, u vlasništvu Muhameda Tabakovića, u koju je Vlada Republike Srpske uložila 200.000 KM, a Vlada Federacije BiH /FBiH/ 400.000 KM.\nFabriku su otvorili ministar rada i boračko-invalidske zaštite Republike Srpske Petar Đokić i ministar za izbjegla i raseljena lica FBiH Adil Osmanović.\nĐokić je rekao da je planirano da Vlada Republike Srpske, posredstvom resornog ministarstva, u “Ribarstvo Slap” u narednom periodu uloži još sredstava kroz projekte podrške održivom povratku.\nOsmanović je rekao da se u Fabrici na godišnjem nivou proizvodi 700 tona kalifornijske pastrmke.\nOn je napomenu da povratak treba posmatrati kao ekonomsko pitanje i da treba ulagati u radna mjesta da bi povratak bio održiv.\nVlasnik “Ribarstva Slap” Muhamed Tabaković rekao je da je u fabriku, koja zapošljava 18 radnika, uloženo 2.640.000 KM, od čega više od milion KM kreditnih sredstava.\nOn je najavio da bi do kraja godine trebalo da bude zaposleno još 30 radika.\nGradnja fabrike počela je u julu prošle godine, a sistem proizvodnje prilagođen je evropskim standardima i omogućiće kompletnu preradu i plasman ribe na domaće i evropsko tržište.\nSvečanosti otvaranja Fabrike prisustvovao je i načelnik opštine Rogatica Tomislav Puhalac.\nPrethodni članakPrvi “Festival bajke” u Palama (foto)\nNaredni članak“Lut Festu” neophodno 44.000 KM


Zeljković: Menadžeri vršljaju po klubu, ne znam ko je proglasio ovu dvojicu za najveće talente – Sport Centar Zeljković: Menadžeri vršljaju po klubu, ne znam ko je proglasio ovu dvojicu za najveće talente – Sport Centar\nRaskid ugovora sa dvojicom mladih fudbalera Borca, Vladimirom Arsićem i Nikolom Turanjaninom digao je mnogo prašine u fudbalskoj javnosti jer se radi o talentima koji su u skorijoj vrijeme viđeni kao ozbiljni članovi prve ekipe.\nSam Turanjanin za Mondo je rekao da nije želio da napusti Borac i da je to odluka kluba, te potvrdio da je bilo ponuda menadžerskih agencija na koje nije pristao.\n“Nemam racionalno objašnjenje zašto idem, to je pitanje za upravu“, poručio je mladi fudbaler.\nPredsjednik kluba Vico Zeljković je sada, pak, istakao da je klub htio da zadrži sve mlade igrače, ali da sa pomenutom dvojicom nije postignut dogovor.\n“Nakon priprema dogovor u klubu je bio da sa mladim igračima na koje smo računali produžimo ugovore. Međutim, nismo mogli da se dogovorimo sa Arsićem i Turanjaninom i postojeći ugovori s njima su raskinuti. Arsiću želim sreću u karijeru, nadam se da će svoje snove ostvariti negdje drugdje, a mi imamo dobru trening kompenzaciju ako on uspije da napravi karijeru, što bismo voljeli“, rekao je Zeljković za Mondo.\nPrvi čovjek Borca potom se osvrnuo na problem menadžerskih agencija i istakao da uprava želi da zaštiti interes kluba, prvenstveno kada je u pitanju novac od prodaje koji pripada Borcu.\n“Turanjanin je imao potpisan ugovor sa određenom menadžerskom agencijom, a mi ne dozvoljavamo da razne agencije i mešetari plivaju oko kluba i kada god se neko pojavi da potpisuju ugovore, dižu ih u nebesa, utiču na njih da oni ne mogu da budu fokusirani. Željeli smo da to sve raščistimo i igračima koji imaju takvu vrstu menadžerske saradnje ponudili smo novi ugovor sa Borcem gdje bi u slučaju prodaje sav novac pripao klubu. Takvima koji su imali menadžerske ugovore ponudili smo ugovor sa agencijama sa kojima radi klub, ostali koji nemaju potpisali su ugovor sa klubom normalno i tu nema ništa sporno“, rekao je Zeljković.\n“Menadžeri koji vršljaju po klubu ništa nam ne donose, već samo gledaju svoj interes, ali mi ćemo štititi interes kluba. Ne znam zašto i ko je proglasio ovu dvojicu za najveće talente, jer ima tu još njih, Kujundžić i Milojević su produžili, tu ima još njih… Nadamo se da će uspjeti u karijeri, a kada to bude sav novac od prodaje pripast će Borcu“, dodao je on.\nPredsjednik Borca ocijenio je da je ovo i jedna vrsta podmetanja kako bi se narušila atmosfera pred nastavak odlične sezone za crveno-plave.\n„Dugo nije ništa loše bilo, sve je stabilno i redovno, pa se sada pokušava da unese nemir pred nastavak sezone“, poručio je on.\nfkboracnikola turanjaninvico zeljkovicvladimir arsic


Egipat: Otvorena granica prema pojasu Gaze – Informer\nEgipatske vlasti su u subotu, prvi put od 2007. godine, otvorile granični prelaz Rafa, jedine tačke koja Gazu ne povezuje s Izraelom, javljaju svjetski mediji.\nPrvi autobus pun putnika stigao je jutros s teritorije naseljene Palestincima u Egipat, a na graničnom terminalu ulazak u tu sjevernoafričku zemlju čeka oko 400 stanovnika Gaze, javio je AP.\nIzrael je, u reagovanju na odluku egipatskih vlasti, saopćio da je zabrinut jer bi otvaranje prelaza moglo da omogući “prolaz teroristima”.\nGranica je od juna 2006. godine uglavnom bila zatvorena, pošto je Izrael uveo jaku blokadu pojasa Gaze jer su snage Hamasa uhvatile izraelskog vojnika Gilada Shalita.\nBlokada je godinu dana kasnije, kada je Hamas preuzeo kontrolu nad teritorijom, znatno pooštrena. Ujedinjene nacije (UN) nazvale su blokadu graničnog prelaza nezakonitom i više puta pozivale na njeno ukidanje.\nTagsegipat gaza izrael


Nova afera u Crnoj Gori\nGradonačelnik Budve Lazar Rađenović (izvor: RTCG)\nGradonačelnik Budve Lazar Rađenović i savjetnik premijera za investicije Aleksandar Tičić, koji su sa još dvije osobe najprije uhapšeni, sinoć su pušteni da se brane sa slobode\nTužilaštvo ih tereti da su zloupotrebom službenog položaj prisvojili pola miliona eura.\nJoš nije donesena pravosnažna presuda u slučaju Zavala u kome su na meti Tužilaštva bili bivši prvi čovjek Budve Rajko Kuljača i brat potpredsjednika vladajućeg DPS-a Dragan Marović, a u centru pažnje je aktuelni gradonačelnik crnogorske prijestonice turizma Lazar Rađenović.\nI to ne samo on: ovoga puta društvo mu pravi Aleksandar Tičić, aktuelni savjetnik za investicije premijera Mila Đukanovića. Slika u kojoj policajci iz “marice” izvode još jednog prvog čovjeka Budve, a potom i Tičića, iznenadila je javnost, ali je očigledno dugo pripremana u Državnom tužilaštvu.\nNaime, Odjeljenje za suzbijanje organizovanog kriminala, korupcije, terorizma i ratnih zločina saopštilo je da će pokrenuti krivični postupak protiv Rađenovića i Aleksandra Tičića zbog krivičnog djela zloupotreba službenog položaja. Postupak je pokrenut i protiv Jelice Petričević, ranije direktorke Prve banke i Vida Rađenovića za koje se sumnja da su zloupotrijebili službeni položaj putem pomaganja.\n“Vraćanje kredita preduzeća SP Luna garantovano je novčanim depozitom Opštine Budva u iznosu od preko 1,4 miliona eura, a osnovano se sumnja da su novac od dalje prodaje predmetnog zemljišta prisvojili osumnjičeni Lazar Rađenović, Vido Rađenović i druga lica u ukupnom iznosu od preko 500.000 eura”, kaže se u saopštenju specijalnog tužilaštva za suzbijanje organizovanog kriminala.\nSudija za istragu podgoričkog Višeg suda Miroslav Bašović, međutim, donio je sinoć odluku da gradonačelniku Budve Lazaru Rađenoviću, savjetniku premijera za investicije Aleksandru Tičiću i bivšoj zamjenici direktora Prve banke dozvoli da se u daljem krivičnom postupku brane sa slobode.\nNezavisno od odluke sudije, tužilaštvo je najavilo da će u narenih 48 sati donijeti naredbu o sprovođenju istrage protiv Lazara i Vida Rađenovića, Tičića, Petričević. Budvu, dakle, još jednom potresa afera sa prvim ljudima lokalne vlasti, a na pitanje postoji li u svemu politička pozadina, u ovom trenutku je nemoguće odgovoriti.


Ana Stanić - Astro Shop\n8. decembar 1975.\nStrelac je deveti znak na nebeskoj ekliptici i simbolizuje deveto polje horoskopa, polje filozofije, religije, obrazovanja, dalekih putovanja i predviđanja.\nPopularna pevačica Ana Stanić rođena je u znaku Strelca sa podznakom Blizanaca. Ovo je veoma interesantna kombinacija promenljivih znakova, gde se vatreni Strelac odlično uklapa sa vadušnim Blizancem. Kako vazdušni podznak potpiruje vatreni solarni znak, Ana u svom karakteru nosi neograničenu slobodu misli, pokreta, ideja i delanja. Njena potreba za slobodom i znanjem teško se može ograničiti kodeksima i opšteprihvaćenim pravilima. Ana zato odbacuje sve granice i ne plaši se da skrene sa utabane staze sigurnog života i krene u avanturu, čime često sablažnjava svoje najbliže. Nju zanima sve iz okruženja, od malih i jednostavnih stvari iz života, do velikih ideja i značajnih dostignuća. Žudeći za nepoznatim, Ana teško može da se skrasi. Jednostavno, ne drži je mesto i ima neprekidnu potrebu da bude u pokretu. Veoma je prilagodljiva ali promenljivog raspoloženja i pod jakim uticajem ljudi iz okruženja. Sa Mesecom u Vodoliji, Ana je veoma društvena i uživa da bude tamo gde se dešava nešto interesantno. Zbog vazdušnog znaka Vodolije, Mesec je veoma komunikativan, tako da je pojačao Aninu želju za druženjem. Ona veoma lako sklapa prijateljstva i verovatno ima puno prijatelja koje smatra delom svoje velike familije. Veoma je radoznala i brzo prihvata sve novo i neobično. Veliki je altruista, jer je ovo jako dobra lunarna pozicija za bavljenje humanitarnim radom, tako da ima potrebu da bude član neke organizacije koja pomaže nemoćne i bolesne. Dobar aspekt Meseca u polju statusa i karijere sa primarnim vladarom horoskopa, Merkurom u Strelcu iz polja javnosti, doneo je Ani veliku ljubav prema javnim nastupima i sklonost ka pesmi i poeziji. Ovo je aspekt velike inteligencije koji joj omogućava bogatu poslovnu karijeru i saradnju sa obrazovanim i pametnim osobama. Iako mentalno i inetelekualno jaka, Ana, ipak, sve odluke donosi pod uticajem emocija, ali i svaka njena emocija uvek mora biti obojena nestašnim intelektom. Mesec u dobrom aspektu sa Marsom u Aninoj natalnoj karti ukazuje na takmičarski duh i želju da u svemu bude prva i najbolja. Zbog toga ona ima sklonosti ka sportu i fizičkim aktivnostima, što je čini smirenijom i opuštenijom. Mars iz polja materijalnih vrednosti u lošem aspektu sa vladarom Merkurom upozorava na oprez sa novcem, jer ga ćesto olako troši i rasipa. Sa ovim aspektom Ana je u večitoj trci sa vremenom i skoro stalno kasni na sastanke, bilo da su ljubavnog ili poslovnog kakraktera. Takođe, zbog lošeg odnosa planeta komunikacije i akcije, Ana pokazuje impulsivnost, cinizam, aroganciju i netolerantnost prema svemu što ne odgovara njenom prefinjenom ukusu, a njen istančan ukus ogleda se u odličnom aspektu konjunkcije Sunca i Neptuna, u trigonu sa Jupiterom, najsrećnijom planetom solarnog sistema. Sunce i Neptun u njenom horoskopu opisuju najlepši aspekt nadahnutog umetnika a zajedno u dobrom odnosu prema Jupiteru na visoke duhovne i moralne kvalitete. Dobar tranzit Jupitera kroz polje inostranstva sredinom 2009. doneo je Ani uspešan poslovni poduhvat na dalekom putovanju. Početkom 2010. može očekivati povoljne okolnosti na emotivnom planu kada bi trebalo da svoju ljubavnu vezu kruniše brakom.


10 najboljih hotela koji primaju kućne ljubimce - Rotenburg\nHoteli koji dozvoljavaju kućne ljubimce - Rotenburg, Nemačka\nHoteli koji primaju kućne ljubimce - Rotenburg\n33 od 90 objekata odgovaraju vašim filterima. Obriši sve filtere\nBr. 1 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 2 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 3 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 4 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 5 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 6 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 7 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 8 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 9 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 10 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 11 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 12 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 13 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 14 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 15 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 16 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 17 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg\nBr. 18 od 33 – objekti sa najboljim odnosom cena/kvalitet – Hoteli koji primaju kućne ljubimce - Rotenburg


Home / Ekologija / Ministar zaštite životne sredine Goran Trivan na dodeli prvih zelenih inovacionih vaučera u Srbiji\nPrvi zeleni inovacioni vaučeri u ukupnom iznosu od 150.000 evra uručeni su danas predstavnicima deset kompanija kao bespovratna sredstva za podsticaj njihovih inovacionih projekata u oblasti zelenih tehnologija i resurse efikasnosti.\nMinistar zaštite životne sredine Goran Trivan je na svečanoj dodeli zelenih vaučera zahvalio Evroppskoj banci za obnovu i razvoj (EBRD) na pokrenutom programu i izrazio očekivanje da će se nastaviti ekološkim putem u inovativnim projektima. „Ne mogu da zamislim bolju simbiozu i ne vidim šta bi bilo važnije od inovacija u zaštiti životne sredine. Zahvaljujući pameti i inovativnim rešenjima moći ćemo da nadoknadimo godine zaostajanja u ovoj oblasti.\nInovacije i zaštita životne sredine, međusobno povezane mogu voditi Srbiju putem razvoja i napretka“ rekao je ministar Trivan. Čestitao je kompanijama čiji su projekti nagrađeni zelenim vaučerima i pozvao mala i srednja preduzeća da se uključe u program.\nNenad Popović ministar bez portfelja zadužen za inovacije i tehnološki razvoj je rekao da su zeleni vaučeri odličan primer saradnje nauke i privrede i da je Vlada Srbije opredeljena za inovativni razvoj pri čemu je zelena privreda izuzetno značajna.\nDirektor EBRD Danijel Berg ukazao je da se na ovaj prvi poziv koji je kratko trajao odazvalo čak 80 malih i srednjih preduzeća i objavio drugi poziv koji je za prijave otvoren od 13. marta do 30. aprila 2018. godine.\nPomoć kompanijama opredeljena je u okviru Programa zelenih inovacionih vaučera koji je pokrenula Evropska banka za obnovu i razvoj uz podršku Austrijske vlade i Centralno-evropske inicijative. Cilj programa je da poveća inovacioni kapacitet malih i srednjih preduzeća u oblasti zelenih tehnologija i efikasnije upotrebe resursa (energije, vode i materijala).\nPreduzeća će u okviru programa sarađivati sa domaćim istraživačko-razvojnim organizacijama, uglavnom fakultetima i institutima, na projektima koji mogu biti kofinansirani inovacionim vaučerima vrednosti do 20.000 evra. Evropska banka za obnovu i razvoj EBRD veruje da će takve inovacije pomoći Srbiji da ublaži uticaj klimatskih promena i ujedno na duži rok podrži konkurentnost njene privrede.


U SB UN 10:5 protiv nezavisnosti Kosmeta\nGlas javnosti\t16.02.2008 20:30\nRezultat 10:5 za one koji podržavaju nastavak pregovora, borbu protiv bespravne nezavisnosti i rušilačkog presedana nateraće Zapad da razmisli, tvrde ruski zvaničnici. Debata pokazala da mnogi neće priznati Prištinu, da većina čovečanstva hoće dogovor, ali i da nekoliko zemalja može da manipuliše SB i ignoriše njegove odluke\nŠefovi diplomatija Rusije i Srbije, Sergej Lavrov i Vuk Jeremić, prebrojali su na sednici SB UN o Kosmetu deset glasova za pregovore, a SAD i njeni poltroni, Velika Britanija, Nemačka, Francuska i Italija ostali su moralno poraženi usred sedišta UN. Lažna slika koju su želeli da stave pred oči celog čovečanstva - da su pregovori iscrpljeni, kompromis nemoguć, a Kosmet jedinstven slučaj - razotkrivena je zahvaljujući tome što se Rusija, Kina, Indonezija, Južna Afrika... nisu (pro) dale. Da, kao što reče, ruski predsednik Vladimir Putin, te zemlje imaju srama, ne bi bilo pomena o jednostranom proglašenju nezavisnosti. Ovako, one će ignorisati sve što se desilo u SB, a nama ostaje da se hrabrimo podrškom država kao što su ovih deset u daljoj borbi protiv lažne šiptarske tvorevine. Ovo je rezime kako Glasovi sagovornici, uvaženi analitičari i predstavnici Srba sa Kosmeta iz stranke srpskog premijera i predsednika, vide rezultat vanredne sednice SB.\n- Lažni deo strategije koordinisanog proglašenja potvrđen je kao takav, jer je, očigledno, protiv volje većeg dela čovečanstva. Izuzetno je bitno što je sednica demantovala laži EU i SAD da su mogućnosti za pregovore iscrpljene i da su se svi složili s tim. Pokazala se pogrešnom floskula i eufemizam da je svaki kamen preokrenut. Visoke diplomate u Briselu kažu da će EU ignorisati ovih deset zemalja, što je potpuno pogubna strategija, pokazuje koliko EU poštuje Srbiju, sistem UN, Rusiju, Kinu, Indoneziju, Južnu Afriku... Stav desetorice nam daje nadu da je u svetu dobar deo zemalja koje neće priznati nezavisnost. A nije za potcenjivanje kad se pokaže da je protiv nečega pola čovečanstva - istakao je Aleksandar Mitić sa Instituta 4S u Briselu.\nUrednik Nove srpske političke misli Đorđe Vukadinović je eksplicitniji. Preksinoć je, kaže, ponovo demaskiran odnos SAD prema SB UN - Vašingtonu i njegovim saveznicima to telo je potrebno samo kada sprovodi njihovu politiku.\nRUSIJA PRIZNAJE ABHAZIJU I JUŽNU OSETIJU?\nŠef ruske diplomatije Sergej Lavrov sastao se juče sa predsednicima Abhazije i Južne Osetije Sergejom Bagapšom i Eduardom Kokojtom, nakon čega je njegovo ministarstvo u saopštenju navelo da „će jednostrano proglašenje nezavisnosti, pogotovo ako ga prizna niz zemalja, apsolutno morati da se uzme u obzir u vezi sa situacijom u Abhaziji i Južnoj Osetiji“ - uprkos tome što Rusija „potvrđuje svoju privrženost mirnom rešenju gruzino-abhaskog i gruzino-osetinskog konflikta.\nSednica je počela oko 21.30 i već na početku Vuk Jeremić oštro je nastupio iznoseći argumentovano zahteve i poziciju Srbije. Uz svesrdnu podršku ruskog ambasadora Sergeja Lavrova. Reakcija „manjine“ bila je predvidiva. Američki, engleski i francuski ambasadori mantrali su da je rešenje u okvirima UN- nemoguće. Britanac Džon Sojers zaključio je da težište treba da se premesti u region i Brisel, te da EU namerava da već u ponedeljak odreaguje na stvorenu situaciju. Međutim, jedan od francuskih diplomata rekao je novinarima da tada neće odlučiti o statusu, nego o stavu da je „status kvo“ neodrživ. Otkud opet priča o zamrzavanju...\nIz izlaganja stalnog predstavnika Rusije pri SB OUN Vitalija Čurkina\nKosovo u vlasti Brisela tek kad Srbija uĐe u EvropskU uniju\n- Problem teritorijalne celovitosti država ključno je pitanje za sve članice svetske organizacije. Rezultat izjašnjavanja 10:5 najbolji je odgovor svima koji su tvrdili i tvrde da je „kosovski slučaj“ jedinstven. Jer, nije jedinstven ni zato što u svetu postoji oko 200 etničkih konflikata koje kosovski presedan može aktivirati i separatističke režime podstaknuti na opasne stvari.\nZamena civilne misije UN, pod čijom upravom se nalazi ta srpska provincija, i prenos njenih ovlašćenja na EU lišeni su svakog pravnog osnova. Bez nove rezolucije SB niko nema prava da svojevoljno zameni UN na Kosovu, da proizvoljno izmeni karakter, strukturu i funkcije međunarodnog civilnog prisustva u toj pokrajini. Svi voluntaristički koraci mimo SB UN, kojima bi bio promenjen mandat međunarodnog prisustva, bili bi u suprotnosti sa međunarodnim pravom, protivrečili bi pre svega Povelji UN i opštepriznatim mirovnim normama.\nRusija se s razumevanjem odnosi prema težnji EU da igra aktivniju ulogu u regulisanju kosovske situacije, ali insistira na tome da svi koraci Brisela moraju biti na pravnom polju. Možda u budućnosti i postane ubedljiv argument Brisela da je problem Kosova - stvar EU. Ali, to će biti tek onda kada ceo Balkan, uključujući i Srbiju u njenim sadašnjim granicama, bude integrisan u EU. Pošto to sada nije slučaj, Kosovo ostaje međunarodni problem, ostaje u kompetenciji SB sa njegovom univerzalnom jurisdikcijom.\nOvlašćen sam da potvrdim zahtev generalnom sekretaru UN da su on i njegov specijalni predstavnik i šef Unmika Joahim Riker - u slučaju da bude jednostrano proglašena nezavisnost Kosova - obavezni da takvu odluku kosovsko-albanskih vlasti proglase nevažećom. Moju zemlju zabrinjava pozicija generalnog sekretara UN Ban Đi-muna pošto je već dao podršku Ahtisariijevom planu. Mi znamo i za pokušaje da se generalni sekretar UN iskoristi sa namerom da se misiji EU na Kosovu da privid kakvog-takvog pravnog pokrića. Takve pokušaje smatramo neprihvatljivim. Upozoravamo da će naneti ozbiljnu štetu nepristrasnosti i legitimnosti uloge UN u regulisanju konflikata na svim „vrućim tačkama“ planete, čak daleko izvan okvira Balkana.\n- A kada se većina u SB odupre njihovim zahtevima, onda odluče da je ignorišu. Ne očekujem mnogo neposrednog praktičnog uticaja - SAD su davno rešile da izmeste kosovsko pitanje iz SB UN - ali je ovolika podrška za Srbiju velika moralna pobeda, velika satisfakcija i biće snažan adut u rukama srpske politike u narednom periodu - smatra Vukadinović.\nAnalitičar Milan Nikolić izrazio je žaljenje što Srbija neće imati mnogo šta od ovog rezultata, „jer ovde nema demokratije i brojanja glasova“.\n- Uz nas su i međunarodno pravo i Povelja UN. Kad nam to ne pomaže, neće ni ovih deset, naročito jer su na drugoj strani najjače zemlje. SB je u pat poziciji, a maločas je bila trka između inauguracije Tadića i Tačijeve najave datuma nezavisnosti - rekao je on.\nČlan pregovaračkog tima Marko Jakšić rekao je da je kosmetskim Srbima ovo „veliki podsticaj da istraju“.\n- Svet je potvrdio da smo u pravu. Uz tu moralnu satisfakciju, sada je najvažnije da upravo mi budemo protiv nezavisnosti. Ako budemo čvrsti u tome, neće moći da nam otmu Kosovo - kazao je Jakšić, ohrabren i u nadi da će „naši nastupi ubuduće moći da budu jači i tvrđi“.\nJoš jedan lider naših sa Kosmeta i pregovarač Goran Bogdanović vidi u tolikoj podršci dokaz da se „unilateralno priznanje kosi sa međunarodnim pravom, da može da destabilizuje i Balkan i druge regije u Evropi“.\n- Toliki glasovi govore o zabrinutosti zemalja koje žele da se poštuje međunarodno pravo i o tome da Kosovo nije jedinstven slučaj. Oni su jasna poruka da je Srbija apsolutno u pravu, a ovi što rade drugačije na pogrešnom putu koji će destabilizovati svet - upozorio je Bogdanović.\nPortparol ruske diplomatije Mihail Kaminjin istakao je da je za većinu u SB kosovsko pitanje daleko van okvira regiona i da će imati posledice svuda u svetu, a jednostrano proglašenje nezavisnosti - kršenje međunarodnog prava, Povelje UN, odluka SB i Helsinškog završnog akta.\n- To će naterati na razmišljanje one koji aktivno podstiču proglašenje, a mi smo dobili potvrdu da je naš pristup ispravan - rekao je on. Kosovo je prekjuče posebno razmatrano u Komitetu za međunarodne poslove, a posle sastanka sa Lavrovim, predsednik Državne dume Konstantin Kosačov istakao je da „izvršna vlast Rusije čini sve što je u njenoj moći da spreči najnegativniji scenario jednostrane nezavisnosti“.


Stevandić: Političko Sarajevo ulazi u spiralu izazivanja sukoba\nFoto: Srna Stevandić: Političko Sarajevo ulazi u spiralu izazivanja sukoba\nSARAJEVO - Predjednik Ujedinjene Srpske Nenad Stevandić izjavio je da "političko Sarajevo ulazi u spiralu izazivanja sukoba i političkog ludila u kojoj se gubi svaki kontakt sa realnošću, narušavaju nacionali odnosi i od BiH stvara regionalni problem".\n"Proizvodnja sukoba unutar BiH, zavađanje entiteta i konstitutivnih naroda, a potom i proizvodnja sukoba sa Srbijom i Hrvatskom potpuno je od realnosti izolovala rukovodstvo SDA, a u taj krug spadaju Željko Komšić, Bakir Izetbegović, Šefik Džaferović i Bisera Turković", rekao je Stevandić Srni.\nPovodom preporuke Ministarstvo inostranih poslova u Savjetu ministara državljanima BiH koji su, kako je navedeno, "na bilo koji način bili uključeni u odbranu BiH od 1992. do kraja 1995. godine", da do daljeg ne putuju u Srbiju, Stevandić je rekao da niko do sada nije više činio na uništavanju BiH Džaferovića, Komšića, Turkovićeve i Izetbegovića.\n"Građani BiH koje oni sada pozivaju da ne putuju u Srbiju uglavnom su vakcinisani u Srbiji i tada ih nisu slušali, a mnogi od njih traže državljanstvo Srbije jer ne žele da se identifikuju sa državom koju oni vode u potpunu izolaciju", istakao je Stevandić.\nOn ističe da je jednako tako i sa poslovnom zajednicom koja mahom bježi iz Sarajeva.\n"Očito da ne razumiju mnogo štošta. Biće da je istina ono što su analitičari davno primijetili da je Bakir Izetbegović čovjek sukoba i rata, a ne čovjek saradnje i mira. Uostalom, on najviše i govori u BiH o ratu", zaključio je Stevandić.\nIzgorio kamion na putu Sokolac - Sarajevo


Vesti > 15. MAJ - Dan akcije za klimu\nMeđunarodni dan akcije za klimu se obeležava u više od 170 zemalja sveta. Termin klimatske promene koristimo kada govorimo o promenama u klimi koje se događaju od početka dvadesetog veka. Promene koje su registrovane prethodnih, kao i one koje se predviđaju za narednih 80 godina smatraju se da su nastale kao rezultat čovekovih aktivnosti a ne kao posledica prirodnih promena u atmosferi.\n“Efekat staklene bašte” je veoma važan kada govorimo o klimatskim promenama zato što se odnosi na gasove koji Zemlju održavaju toplom i kojima pripada najveća zasluga za postojanje života na njoj. Neke od gasova koji prave “efekat staklene bašte” ljudi proizvode u svakodnevnim aktivnostima. Ta dodatna količina koju proizvode ljudi glavni je osumnjičeni za pojačani “efekat staklene bašte” odnosno globalno zagrevanje.\nNaučnici predviđaju da bi globalno zagrevanje moglo da doprinese masovnom istrebljenju divljih životinja u bliskoj budućnosti, delovanjem na čak milion vrsta, što je oko četvrtina svih nama poznatih vrsta. Životinje i biljke koje su navikle na hladnije klimatske uslove moraće da se pomeraju prema polovima ili uzbrdo čak i usled malih promena klime. Uticaj na vrste postaje toliko značajan da njihovo kretanje može služiti kao pokazatelj zagrevanja planete.\n-350 ppm je gornja granica koncentracije ugljen dioksida (CO2) u atmosferi koja neće doprineti daljoj promeni klime. Trenutna koncentracija CO2 od oko 390 ppm doprinosi globalnom otopljavanju klime, topljenju glečera i ledenog pokrivača na polovima, kao i češćoj pojavi suše i poplava.


20.06.2017. / 10:50\nTOKIO, Akcije japanske kompanije Takate su pale za 16,5 odsto, nakon što su mediji izvjestili da planira da podnese zahtev za stečaj.\nMediji su prenijeli da Takate planira da proda svoje aktive jednoj američkoj kompaniji.\nAkcije Takate su završile trgovanje na 404 jena (3,6 dolara), zabilježivši najveći dnevni pad na Tokijskoj berzi, prenosi agencija France presse.\nJapanski list “Nikkei” je prenio da će Takata, suočena sa obavezama koje prevazilaze 1.000 milijardi jena (9,0 milijardi dolara), donijeti zvaničnu odluku o stečaju na sastanku upravnog odbora ovog meseca.\nIz Takate su prošle nedelje saopštili da nikakva odluka nije donijeta, ali da su sve opcije “na stolu”.\nAmerički proizvođač auto-dijelova Key Safety Systems, u vlasništvu kineske kompanije Ningbo Joyson, preuzeće poslovanje Takate, prenio je japanski list “Nikkei”.\nU svijetu je povučeno gotovo 100 miliona automobila, od čega 70 miliona u SAD, zbog rizika da će se Takatini vazdušni jastuci bez potrebe aktivirati i eksplodirati, uz potencijalno fatalne posljedice po putnike u vozilu.\nTakatini vazdušni jastuci povezuju se 11 smrtnih slučajeva u SAD. Tanjug\nTagovi: bakrotizborjapanska kompanijatakatazahtjev za stečaj\nVučić: U Šapcu otvorena fabrika japanske kompanije “Jazaki”


Guverner Mehmeti se sastao sa visokim rukovodiocima MMF-a | Banka Qendrore e Republikës së Kosovës\nGuverner Mehmeti se sastao sa visokim rukovodiocima MMF-a\nDelegacija Centralne Banke Republike Kosovo, sastavljena od guvernera, Fehmi Mehmeti, predsednika odbora, Flamur Mrasori, zamenika guvernera, Sokol Havolli kao i šefa kabineta guvernera, Nexhat Miftari nastavlja sa učešćem na redovnim godišnjim sastancima Međunarodnog Monetarnog Fonda i Svetske Banke, koji se održavaju u Baliju, u Indoneziji.\nGuverner Centralne Banke Kosova, Fehmi Mehmeti, sastao se sa zamenikom direktora Međunarodnog Monetarnog Fonda, Tao Zhang, kojeg je obavestio o opštim događajima u finansijskom sistemu, kao i zahvalio se na kontinuiranoj podršci koju je MMF pružila CBK-u tokom godina.\nU nastavku posete u Baliju, guverner Mehmeti se takođe sastao i sa direktorom Odeljenja MMF-a za Evropu, Paul Thomsen, kojeg je obavestio u vezi sa dešavanjima u finansijskom sektoru na Kosovu i zahvalio se na podršci i usvajanju zahteva CBK-a za razmatranje stabilnosti finansijskog sektora (Financial Stability Sector Review).\nNa narednom sastanku sa zamenikom direktora Odeljenja za monetarna i kapitalna tržišta, James Morsink, guverner Mehmeti je izrazio zahvalnost za usvajanje zahteva za Razmatranje stabilnosti finansijskog sektora i izrazio je spremnost CBK-a za saradnju u pružanju informacija u cilju uspešnog završetka ovog pregleda i sprovođenje preporuka koja će eventualno proizilaziti iz ovog razmatranja.\nTokom ove posete, potpisan je i Sporazum o razumevanju između Centralne Banke Kosova, koju zastupa guverner Mehmeti i Centralne Banke Turske, koju zastupa guverner Çetinkaya, koji se odnosi na razmenjivanje informacija između dveju institucija.\nTakođe, tokom ovih sastanaka, guverner Mehmeti se sastao i sa odlazećom Izvršnom direktorkom konstitucije u Međunarodnom Monetarnom Fondu, Michaela Erbenova, kojoj se zahvalio na kontinuiranoj podršci koju je pružala CBK-u i državnim institucijama Republike Kosovo, u Međunarodnom Monetarnom Fondu, i istovremeno joj poželeo sreće i uspeha u njenom budućim angažovanjima.\nNa održanim sastancima je učestvovao i Ministar Finansija, Bedri Hamza.


Emerson: Specijalni sud diskriminiše Veseljija, postao je vanredni sud - Kosovo Online\n27. Novembar 2021. • 17:30\nSudeći po međunarodnom pravu i zaobilazeći domaće pravo, odbrana Kadrija Veseljija smatra da Specijalni sud u Hagu diskriminiše Veseljija u odnosu na druge optužene u sličnim okolnostima i da postupa kao vanredni sud, kršeći član 103. stav 7. Ustava Kosova, prenosi Reporteri.\nOdbrana bivšeg predsednika kosovske Skupštine i nekadašnjeg lidera OVK Kadrija Veseljia uložila je žalbu Žalbenom veću Specijalnog suda na odluku pretpretresnog sudije u vezi sa povredama Ustava, odnosno sa pravom na jednakost pred zakonom i garancijom protiv vanrednih sudova.\nAdvokatski tim, predvođen Benom Emersonom, tvrdi da Specijalizovana veća primenom materijalnog prava drugačijeg od ostalih kosovskih sudova, Specijalni sud de facto pretvaraju u vanredni sud.\nOni navode da su suđenja za ratne zločine na Kosovu, pred domaćim sudovima, zasnovana na zakonima iz vremena zločina, odnosno na Krivičnom zakonu bivše Jugoslavije. S jedne strane, Specijalizovana veća primenjuju međunarodno pravo, dok ostali domaći sudovi nastavljaju da primenjuju domaće pravo iz tog vremena (Krivični zakon bivše Jugoslavije).\n"U ovom trenutku ima dvanaest predmeta koji se vode u drugim sudovima na Kosovu po Krivičnom zakonu bivše Jugoslavije“, napisala je odbrana u svom podnesku koji je objavljen na sajtu Specijalizovanih veća.\nKadri Veselji Hag Specijalni sud Kosovo


Evropski parlament će sutra, na inicijativu grupe zastupnika, glasati o početku pregovora sa Savetom i Komisijom o Uredbi o autorskim pravima koja je izazvala polemike i strahove da će omogućiti cenzuru i ograničiti slobode na internetu.\nU Predlogu uredbe koji je podnela Komisija za kritičare su najsporniji članovi 11 i 13 koji utvrđuju pomoćna autorska prava, odnosno uvode, kako tvrde protivnici, "porez na poveznice", a od pružalaca usluga na internetu traži da proveravaju i štite autorska prava i pre objavljivanja.\nPo jednima, ako se predložena pravila usvoje, Gugl, Fejsbuk, Jahu i drugi internetski divovi morali bi da plaćaju naknadu za objavljivanje tuđih dela i vesti na kojima prilično dobro zarađuju, a po drugima to predstavlja kraj slobodnog interneta kakav je danas. Član 11 predviđa da se za korišćenje kratkih izvadaka novinskih tekstova s interneta mora dobiti dozvola izdavača, a to bi se pravilo odnosilo na materijale stare do 20 godina. Kritičari upozoravaju da bi to ograničilo slobodu izražavanja i pristup informacijama jer "pomoćna autorska prava", za razliku od autorskih, ne podrazumevaju isključivo originalnost rada nego obuhvataju i, na primer, kratke, nekreativne činjenične naslove. Korisnici, upozoravaju, imaju pravo da znaju na kakav sadržaj poveznica vodi pre no što je kliknu.\nPo članku 13, internet platforme s "velikim količinom" materijala koji učitavaju korisnici morale bi nadzirati i filtrirati učitani sadržaj i sprečavati kršenje autorskih prava. To bi navodno moglo pogoditi i one koji nisu cilj takvih mera, poput Vikipedije, a nastao bi problem jer računarski programi ne mogu razlikovati kršenje autorskih prava od legalnog korišćenja materijala, na primer, u slučaju parodija.\nPrikupljanje potpisa zastupnika za glasovanje o mandatu nije bilo upitno, ali je upitno hoće li se sutra većina zastupnika izjasniti da se pokrene rasprava o predlogu na idućoj sednici, ocenila je Julia Reda, mlada zastupnica Zelenih koja je vrlo aktivno vodila evropsku kampanju protiv predloga uredbe, prenosi HINA.\n- Nije pitanje jesmo li za ili protiv uredbe, mi glasamo protiv ovog otvaranja pregovora po ubrzanom postupku jer mislimo da treba uneti promene u uredbu pre početka pregovora uz punu demokratsku proceduru s mogućnošću glasanja i iznošenja amandmana - rekla je Reda.\nInače, ovaj predlog je podelio zastupničke grupe, snažno ga zagovaraju evropski narodnjaci (EPP), iz čijih je redova autor izveštaja o uredbi Aksel Voš, najaktivnije mu se protive Zeleni i socijaldemokrate. Podele je izazvao i unutar samih grupa zastupnika, na primer liberala (ALDE). Hrvatski evroparlamentarac Jozo Radoš (GLAS/ALDE) se slaže s ocenom da u predlogu zakona ima previše nejasnoća, odnosno da ne definiše dovoljno jasno niz mogućih spornih situacija u kojima bi se mogli naći korisnici interneta, počevši od od učitavanja privatnih snimaka na Youtubeu.\n- Predlog nije postigao ravnotežu između zaštite sloboda, s jedne strane i zaštite prava autora, s druge - rekao je Radoš za Hinu i dodao da nadležni odbor nije uvažio mišljenja ostalih odbora te stoga očekuje da će se o njemu ipak odlučivati plenarno.\n"Problematičnim" smatra i to što se primena zakona prepušta državama članicama što bi moglo biti protivno i koncepciji jedinstvenog digitalnog tržišta kojem teži EU.\nNarodnjak Voš, saznaje HINA, ustrajava na tome da je cilj uredbe isključivo osigurati poštenu nadoknadu autorima sadržaja a kritičarima prebacuje da rade u interesu velikih kompanija koje iskorišćavaju evropsku kreativnu industriju. Voš smatra da je uporaba izraza poput "cenzure", "filtera" i "poreza na poveznice" samo strategija protivnika predloga.\nEP sutra glasa o izmenama zakona o autorskim pravima


Maksimović: ''Šef Lalatović zaslužan što nismo pali posle Evrope'' - Sportske.net\nVezista Vojvodine Novica Maksimović izjavio je da je šef stručnog štaba Nenad Lalatović, zajedno sa svojim saradnicima, najzaslužniji za to što ekipa nije psihološki pala posle eliminacije iz plej ofa za Ligu Evrope, već je nastavila da ostvaruje dobre rezultate i u domaćim takmičenjima.\nVečna tabela Lige šampiona - Gde su srpski klubovi?Antić: "Nadam se Zvezdinom kiksu"Bio je Vošina transfer bomba, danas robija zbog šverca narkotika!I šta kaže Sivić, umoran je Meleg?Sivića naljutilo pitanje o igračima Vojvodine! Evo zašto ih nije zvao!\nU Super ligi Srbije na snazi je dvonedeljna pauza, ali fudbaleri Vojvodine i tokom nje rade “punom parom”.\n''Ova pauza nam je dobro došla i svakako da su nam prijala dva slobodna dana koja smo dobili početkom nedelje. Međutim, najbitnije od svega jeste da smo na pauzu otišli sa pobedom i osvojena tri boda protiv Metalca. To nam je bio jako bitan meč, kako bismo se vratili na pobednički kolosek i ponovo ušli u pobednički niz. Od srede treniramo u malo jačem tempu, po dva puta dnevno, a s obzirom na to da zaista svi dobro radimo, nadam se da ćemo dobar rezultat ostvariti i u Lučanima'', rekao je Maksimović za sajt kluba.\n''Šef i njegovi saradnici definitivno imaju najveće zasluge za to što ove sezone nismo pali posle ispadanja iz Evrope, jer su uspeli da nas usredsrede na ono što je ispred, a ne iza nas. Bilo je lepo igrati u Evropi, ali nema osvrtanja unazad, već samo gledamo kako da ponovo izborimo plasman na međunarodnu scenu i zauzmemo mesto u gornjem delu tabele. To je naš primarni cilj, ali naravno, ukoliko nam se ukaže šansa da se borimo i za titulu, ne vidim zašto je ne bismo iskoristili'', rekao je Maksimović.


Novi Fakultativni protokol stupa na snagu u aprilu 2014. godine\nTreći Fakultativni protokol uz Konvenciju o pravima djeteta o proceduri obraćanja usvojen je od strane Generalne skupštine Ujedinjenih nacija 19. decembra 2011. godine.\nProtokol je svečano potpisan u Ženevi 28. februara 2012. godine i time otvoren za potpisivanje i ratifikaciju od strane država članica Ujedinjenih nacija. Protokol je potpisalo 45 država, a 10 država je isti ratifikovalo.\nProtokol će stupiti na snagu u aprilu 2014. godine, tri mjeseca nakon deponovanja desetog instrumenta o ratifikaciji.\nNovi Fakultativni protokol odnosi se na proceduru podnošenja predstavki Komitetu za prava djeteta, kojim je omogućeno pojedincima ili grupama, ili trećim licima da u ime njih podnesu predstavku Komitetu za prava djeteta u slučajevima kada nacionalni sistemi nisu obezbijedili odgovarajuću zaštitu prava djeteta.\nNovi Protokol je nova garancija i efikasniji mehanizam zaštite jer afirmiše dijete kao subjekta prava i omogućava prvi put njegovu zaštitu na međunarodnom planu, zato je vrlo važno da Bosna i Hercegovina potpisivanjem Protokola omogući ovaj vid zaštite za djecu na međunarodnom planu.


Nemanjići su okupatori: Crna Gora bi da se vrati „katoličkim korijenima“ - 18.10.2017, Sputnik Srbija\nU centru Podgorice, na ušću Ribnice u Moraču, nalaze se ostaci Nemanjinog grada, dok desnu obalu Ribnice, gdje je prema predanju rođen Stefan Nemanja, i dalje zovu... 18.10.2017, Sputnik Srbija\n16:10 18.10.2017 (Osveženo: 03:45 26.08.2021)\nU centru Podgorice, na ušću Ribnice u Moraču, nalaze se ostaci Nemanjinog grada, dok desnu obalu Ribnice, gdje je prema predanju rođen Stefan Nemanja, i dalje zovu Nemanjinom. Činjenica da je začetnik dinastije Nemanjića rođen baš tu i dalje veliku većinu Crnogoraca čini ponosnim, što se ne bi moglo reći i za aktuelne crnogorske vlasti.\nTako se dinastija Nemanjića od strane crnogorskog režima koji radi na stvaranju novog identiteta u Crnoj Gori često predstavlja kao strani ili okupatorski element, a utisak je i da kreatori nove crnogorske nacije naročito ne mogu da oproste Svetom Savi što je utvrdio pravoslavlje u Crnoj Gori.\nEvo šta bi Njegoš rekao u unutrašnjem dijalogu o Kosovu\n14 Oktobar 2017, 18:54\nObračun crnogorskog režima sa Nemanjićima traje već godinama, a jedan od svježih primjera je i podatak da je Statut Narodnog muzeja Crne Gore kao temu istraživanja, od svih dinastija koje su vladale Crnom Gorom, eliminisao samo Nemanjiće, iako se radi o dinastiji koja je uz Petroviće istorijski najduže vladala Crnom Gorom.\nKomentarišući tu činjenicu, istoričar Aleksandar Stamatović za Sputnjik objašnjava da izbacivanje dinastije Nemanjića nažalost nije nikakva novina u „opštim antisrpskim tendencijama aktuelnog crnogorskog režima koji ima dugoročni plan promjene identiteta Crne Gore“.\n„Nemanjiće treba predstaviti kao okupatore Duklje, odnosno Zete, koji su ugasili dukljansku državnost, i koji su u Duklju importovali pravoslavlje ili takozvanu grčku vjeru, u odnosu na tada dominantno rimokatoličanstvo i latinaštvo u njoj. Kontekst ovog postupka generalno ima poruku dokazivanja i pokazivanja milenijumske zavjere Srbije prema Crnoj Gori, odnosno Raške prema Duklji i Zeti“, kaže Stamatović.\nKako naš sagovornik dodatno pojašnjava, po naumu crnogorskih vlasti, nekadašnju Rašku treba predstaviti kao okupatora ili uzurpatora teritorije Vojisavljevića i rimokatoličke vjere, dok je Srbija danas prema toj „nakaradnoj logici samo nastavak Raške“, pa je ona to isto danas i prema Crnoj Gori.\nObračun Crnogoraca sa istorijom\n„U ovoj priči treba tražiti jedan širi civilizacijsko-identitetski kontekst, što nije nimalo slučajno, jer je Sava Nemanjić bio prvi srpski arhiepiskop, i osnivač tri arhiepiskopije na teritoriji današnje Crne Gore. Pa je prema tome pravoslavlje nasilno uvedeno u Duklju, tj. današnju Crnu Goru, dok je rimokatoličanstvo potrto“, objašnjava Stamatović.\nKako Stamatović dodaje, čitava stvar se svodi na činjenicu da su Srbi pravoslavni Sloveni, kao i Rusi, a isto to su i Crnogorci kao dio Srba. Međutim, nastavlja on, sada tu „pravoslavno-slovensku vertikalu treba svesti na nivo zavjere Rusije prema Crnoj Gori i navodnog pokušaja puča u njoj od strane Rusije, jer Crna Gora hoće da se vrati svom starom zapadnjačkom i rimokatoličkom identitetu od prije jednog milenijuma koji je imala prije Nemanjića, a dio tog postupka je i učlanjenje u NATO“.\n„Autori ovog akta smeću s uma da Raška i Nemanjići nisu pokrivali značajan dio teritorija današnje Srbije, baš kao ni Duklja i Zeta današnje Crne Gore. Generalna poruka ovakvog akta je da je sve što je srpsko u Crnoj Gori okupatorsko i asimilatorsko, pa i sami Nemanjići, dok su sa druge strane, najveća djela srednjovjekovne kulture i arhitekture Crne Gore vezana upravo za Nemanjiće“, kaže naš sagovornik.\n„Potpunu kontradikciju ove teze upotpunjava i činjenica da je rodonačelnik dinastije Nemanjića rođen u današnjoj Crnoj Gori, u njenom glavnom gradu, a nesporni istorijski izvor pokazuje i da je Duklja njegova ’mila djedina‘, kako se to navodi u izvorima, odnosno da potiče iz nje“, zaključuje Stamatović.


Agasi: Kladio bih se da će Novak da nadmaši Federera - SPORTSKI ŽURNAL\n- Prošao je mučni proces, verovao sam da mogu da mu pomognem. Osećam da sam to učinio, da sam mu „prodrmao kavez“ da bi tenis profitirao - zaljučio je Agasi\nLegendarni američki teniser Andre Agasi izjavio je niko nije bolji od Novaka Đokovića kada je na svom maksimumu i da veruje da će prestići Rodžera Federera po broju gren slem titula\nAgasi je prognozirao da će Đoković uskoro biti rekorder po broju najvećih titula.\n- Ja sam iz Las Vegasa, moram da se kladim… Za dve ili tri godine Novak će prestići Federera ako bude želeo.\nAmerikanac ne žali što duže nije potrajala saradnja sa Đokovićem u periodu od maja 2017. do marta 2018. godine.\n- Prošao je mučni proces, verovao sam da mogu da mu pomognem. Osećam da sam to učinio, da sam mu „prodrmao kavez“ da bi tenis profitirao - zaljučio je Agasi.


OLAKŠATI LEGALIZACIJU POJEDINIM GRAĐANIMA: Ombudsman o izmenama Zakona o ozakonjenju objekata i priključenju na infrastrukturu | Novosti.RS\nCilj je da se omogući vlasnicima divlje gradnje kod koje je u toku postupak legalizacije, da se privremeno, do pravnosnažnog okončanja tog postupka, priključe na infrastrukturu.\nZaštitnik građana smatra da bi se cilj postigao brisanjem stava 2. člana 41. ovog Zakona, kojim je propisan privredni prestup za javno preduzeće, javno komunalno preduzeće, privredno društvo ili drugo pravno lice, koje objekat u postupku ozakonjenja priključi na mrežu, odnosno infrastrukturu.\nOva izmena, kaže ombudsman, uticaće na zaštitu prava građana na adekvatan životni standard i uspostavljanje jednakog i ravnopravnog položaja onih koji se nalaze u istoj pravnoj situaciji.\n- Prilikom procene za upućivanje navedenog akta, zaštitnik građana je posebno imao u vidu i okolnost da je reč o većoj grupi građana, među kojima su i naročito osetljive grupe, koje, po Ustavu, uživaju posebnu zaštitu, kao što su stariji i osobe sa invaliditetom, deca i trudnice - navodi se u ombudsmanovoj Inicijativi.\nlegalizacija objekata Ministarstvo građevinarstva izmena zakona Ugrožene grupe


Rusija:Ko to tamo protestuje\nALEXANDER BAUNOV glavni i odgovorni urednik portala CARNEGIE CENTRA U MOSKVI u svojoj analizi masovnih protesta koji su se u Rusiji dogodili 23. januara 2021. godine napisao je kako su subotnji protesti nesumnjivo bili antirežimski, antielitistički i antikorupcijski, ali ne nužno i liberalni, prozapadni i prodemokratski. Tekst je objavjen 25. Januara 2021. pod originalnim naslovom\nNOVO LICE RUSKOG PROTESTA\nProtesti koji su se u subotu održali širom Rusije nisu bili nalik lokalnim pokretima viđenim u novije vreme, kao što su bili moskovski protesti u leto 2019, ili regionalni protesti 2019–2020 u Habarovsku, Jekaterinburgu i Šijima. Umesto nekoliko različitih povoda, koji su opozicionu agendu činili nekoherentnom, ove najnovije proteste ujedinio je isti cilj: protivljenje vladajućem režimu i podrška zatvorenom lideru opozicije Alekseju Navaljnom.\nProtesti su imali širu bazu podrške i od uobičajenih liberalnih protesta i od pristalica Navaljnog. Mnogi od onih koji su izašli na ulice naglasili su da ih je na to podstakao ne Navaljni, kojeg oni ne smatraju idealnim vođom - ni za Rusiju, pa čak ni za opoziciju - već zbog onoga što mu je učinila ruska država: odnosno zbog trovanja smrtonosnim nervnim agensom Novichok i momentalnog hapšenja čim se , posle lečenja u Nemačkoj, vratio u Rusiju. Drugim rečima, ljudi su ovo videli kao protest protiv bezakonja i - u svetlu prošlogodišnjih promena ustava, koje predsedniku Vladimiru Putinu omogućavaju da u praktično to bude doživotno - uzurpacije vlasti.\nSubotnji protesti bili su karakteristični i po manjku šaljivih slogana i plakata u poređenju sa prethodnim ruskim protestima (i trenutnim beloruskim protestnim pokretom). Demonstranti su bili vrlo ozbiljni, čak i sumorni. U sloganima su nedostajale uobičajeni pozivi na zakon, demokratiju i ustav. Ovaj protest nije pozivao vlasti da poštuju zakon, pošteno prebroje glasove, dozvole kandidatima da se kandiduju, vrate izabranog guvernera ili odustanu od planova za deponiju ili novu crkvu. Bio je to marš protiv vlasti, potaknut ne izbornom prevarom ili greškom u urbanističkom planiranju, već pokušajem ubistva i naknadnim hapšenjem opozicionog aktiviste koji je objavio rat režimu.\nZa razliku od protesta koji su usledili nakon ubistva opozicionog političara Borisa Nemcova 2015. godine, subotnjim moskovskim mitingom nisu dominirali predstavnici liberalne inteligencije glavnog grada. Nemcov je , je kao nekadašnji član tima Borisa Jeljcina, bio j mnogo bliži tom delu društva, koje devedesete vidi kao zlatno doba Rusije. Navaljni je manje heroj za tu grupu ljudi nego što je bio Nemcov. Dalje, mnogi od onih koji su izašli na ulice podržavajući Navaljnog to ne bi učinili za Nemcova. Navaljni manje-više podjednako napada zvaničnike i oligarhe iz 2000-ih i 1990-ih.\nJoš nema socioloških podataka o subotnjim protestima, ali čini se da su predviđanja da će ih uglavnom voditi vrlo mladi ljudi pogrešna. Pored toga, najmilitantniji demonstranti nisu ličili na tipične pristalice prodemokratskih protesta u Moskvi. Umesto toga, mogli bi se opisati kao mladi, urbani, postindustrijski proletarijat. Najverovatnije se radi o ljudima koji rade u uslužnom sektoru ili u kancelarijskim poslovima i koji su nezadovoljni svojim poslom, platama i perspektivnom.\nProtest u Moskvi ovog vikenda bio je daleko manje miran od svih prethodnih događaja: od samog početka bilo je mnogo sukoba sa interventnom policijom. Slike napada na automobil opremljen blinkerima bez presedana su za savremeni ruski protestni pokret.\nNa protestu u Sankt Peterburgu zabeležen je još veći odziv od moskovskog. Moguće je da postoji veza između stope zaraze koronavirusom i broja protestanata: vlasti Sankt Peterburga su postupale sa epidemijom lošije nego njihove kolege iz Moskve, a stope zaraze ponekad su bile veće u drugom nego u glavnom ruskom gradu.\nBaš kao tokom moskovskih protesta u leto 2019, vlasti su preventivno preterale u sukobu da bi opravdale svoju oštru reakciju. U svojoj verziji, službe bezbednosti ne razbijaju samo proteste; oni su na prvoj liniji fronta, opiru se revoluciji koju sponzorišu inostrani neprijatelji čiji je cilj uništenje Rusije.\nStav Zapada o najnovijim protestima je mnogo aktivniji nego prethodnih godina, što samo povećava javni i privatni strah od ruskog režima i nekih običnih Rusa. Zapadne prestonice uvek izražavaju podršku ruskim demonstrantima i osuđuju postupke službi bezbednosti. Ali nakon trovanja u Sibiru i lečenja u Nemačkoj, Navaljni je postao drugi glas Rusije u inostranstvu, posle Putinovog - i političar na globalnom nivou - i stavovi Zapada odgovaraju ovoj novoj stvarnosti.\nAdministracija Joea Bidena u Sjedinjenim državama rekla je da će „stati rame uz rame sa našim saveznicima i partnerima u odbrani ljudskih prava“. Iz toga sledi da Bajdenov partner u Rusiji nije Putin već Navalni; da je Navaljni saveznik u bici protiv Putina. To je strana koju je u ruskom građanskom sukobu izabrao Vašington, delimično - verovatno - kao odgovor na rusko mešanje u američke predsedničke izbore 2016. godine. U tom kontekstu, teško je zamisliti da se bilo kakvo javno kolebanje u redovima vojnika ruskog režima.\nSubotnji protesti bili su nesumnjivo antirežimski, antielitni i antikorupcijski, ali ne nužno i liberalni, prozapadni i prodemokratski. Kombinovani imperativ slobode, poretka i pravde je uočljiv makar koliko i klasične liberalne i demokratske vrednosti. Nije iznenađujuće što takvi protesti plaše ne samo režim, već i uspešne članove društva: čak i one koji se ne smatraju pristalicama Kremlja.\nSada organizatori protesta pokušavaju da ih učine redovnim događajem sve dok je Navaljni u zatvoru. Oblikuje se situacija poput one u susednoj Belorusiji, u kojoj opozicija može nedeljama da izvodi ljude na ulice, pretvarajući protestne skupove u rutinsku karakteristiku ruskog urbanog života.\nOvi redovni protesti biće pozadina svakog međunarodnog kontakta sa Kremljem, dok će svako moguće nasilje bezbednosnih službi u očima stranaca i Rusa biti smatrano svakodnevnom pojavom. Kao odgovor, država će pokušati da delegitimizira demonstrante intepretitrajući da su nasilni i da imaju podršku sponzora u inostranstvu. Kao što smo videli u Minsku i Habarovsku, protesti mogu tako trajati mesecima, u iščekivnju događaja koji će prekinuti pat poziciju. Za sada je vreme na strani režima - ali ne u nedogled.\n* autor je je viši saradnik u Moskovskom centru Carnegie i glavni urednik Carnegie.ru.\nnjegov nalog na Twitteru je @baunov\n** radni prevod: fbd


Zanimljive činjenice o ljudima koji su rodjeni tokom avgusta - Report.rs\nZanimljive činjenice o ljudima koji su rodjeni tokom avgusta\nBy Milos K. 08/05/2020 Najnovije, Zabava, Zanimljivosti\nAko ste rođeni u avgustu, ovo su vaše karakteristike! Ljudi rođeni u avgustu puni su samopouzdanja, snažne su ličnosti i veoma su dobro organizovani.\nOsobe rođene u avgustu smatraju da im je vreme “nasamo sa sobom” neophodno kako bi pročistili misli i stres, i pripremili se za sve obaveze koje ih čekaju.\nRetko ćete sresti osobu rođenu u avgustu koja ima finansijske probleme, pošto su “avgustovske bebe” veoma pažljive s novcem. Nisu sklone “šopingu” kao formi terapije, već dvaput mere, jednom seku kada je u pitanju kupovina ili neki trošak.\nNe vole svađanje…\n…ali vole uvek da budu u pravu! Teško ćete naći osobu rođenu u avgustu koja ne voli da njena bude poslednja u svakom razgovoru. Iako izbegavaju svađe jer su im neprijatne, često prevagne taj deo ličnosti koji ponavlja “ja sam uvek u pravu”.\nOsobe rođene u avgustu imaju povremene promene raspoloženja, koje okolini mogu da deluju zbunjujuće. Ali, zapamtite da ipak vole da ponekad kriju osećanja i raspoloženje, pa zbog toga iznenadni izliv emocija – lepih ili onih manje lepih – predstavlja samo nešto što se nadovezuje na njihov tok misli. Smireno im recite da možete da porazgovarate o problemu.\nInteresantno je da će osoba rođena u avgustu mnogo bolje izraziti svoja osećanja kroz neki drugi oblik, osim usmenog. “Avgustovske bebe” lepo pišu i vole umetnost kao izraz.\nIzvor: Mondo, Foto: Unsplash\nljudi rodjeni avgusta zanimljivosti


Zbog saobraćajne nezgode MUŠKARAC PRETUKAO ŽENU u Jagodini i naneo joj TEŠKE POVREDE\nPolicija u Jagodini uhapsila je D.K (39) iz tog grada zbog toga što je pretukao ženu za volanom, koja je s teškim telesnim povredama završila u bolnici.\nD.K je uhapšen zbog postojanja osnova sumnje da je izvršio krivično delo teška telesna povreda.\nOn se sumnjiči da je, zbog nesporazuma u saobraćaju, zadao više udaraca ženi koja je upravljala automobilom "reno klio", navodi se u saopštenju.\nPovređena žena je prevezena u Opštu bolnicu u Jagodini, a osumnjičenom je određeno zadržavanje do 48 sati, nakon čega će, uz krivičnu prijavu, biti priveden nadležnom tužilaštvu.\n"Ruke i noge me bole od borbe sa njim" Sudija pretučena zbog penzije GREŠKOM OTVORILA VRATA PROVALNIKU\nMladića ubo škorpion\nKOTOR - Podgoričanin V. I. (25) koji je kao građevinski preduzimač izvodio radove na lokalitetu „Vile Nicovića“ u grbaljskom selu Krimovice, nedaleko od Kotora, preživeo je ubod najotrovnijeg škorpiona u Evropi, poznatog po imenu mesobuthus gibosus brulle.


Početna / TRADICIJA / Održan prvi Novogodišnji bazar\nSana Life 28. decembra 2016.\tTRADICIJA, ZLATNE RUKE Ostavite komentar\nPrvi Novogodišnji bazar u organizaciji Turističke organizacije opštine Vlasotince održan je danas u prisustvu 24 izlagača i velikog broja posetilaca. Na štandovima su se našli domaći proizvodi- od prehrambenih do onih praktične primene, kao i ukrasi i suveniri.\n„Želeli smo da damo prednost proizvodima domaće radinosti, da oni budu izbor za poklon najbližima i da time podržimo lokalne proizvođače. Takođe, na taj način iskazujemo i humanost jer će izlagači deo prihoda uplatiti u humanitarne svrhe na čemu im zahvaljujem – rekla je na otvaranju direktor Turističke organizacije Vlasotinca Olivera Cvetković.\nPre početka bazara, učenici osnovne škole „Siniša Janić“ kitili su jelku na platou ispred zgrade opštine, uz Deda Mraza, pesmu i igru.\nUčestvovali su i učenici osnovne škole “8.oktobar” uz koordinaciju rukovodilaca Učeničkog parlamenta Jelene Đokić i Dragane Stamenković.\n„Humanitarnom prodajom raznih rukotvorina, novogodišnjih čestitki i ostalih predmeta naši učenici dali su doprinos ovoj manifestaciji. Učenički parlament naše škole, prepoznatljiv je, pre svega po svom humanitarnom angažovanju, a u pomoć su im pritekli ostali učenici naše škole, od onih najmlađih, pa sve do osmaka koji su kreirali predmete koji su se našli na štandu naše škole, kaže Ivana Cekić, predstavnik škole za odnose sa javnošću.\nOznakebazar novogodišnji organizacija Turistička ukrasi Vlasotince\nPrethodni Kako od novog stana napraviti dom\nSledeći Sagrađena zgrada novog dečjeg hemato-onkološkog odeljenja\n„Poželeo sam uspomenu sa njom i kada sam kleknuo pored nje da se slikamo zagrlila …


ČAK I KADA ODE TRUMP NIŠTA NEĆE BITI KAO PRIJE! Gabrijel: Washington gubi poziciju svjetskog lidera - GlobalCir\nNjemački ministar spoljnih poslova Zigmar Gabrijel rekao je danas da se svjetski poredak mijenja i da se polako gubi dominantna uloga SAD kao svjetskog lidera pod administracijom predsjednika Donalda Trampa.\nOn je na forumu o spoljnoj politici danas u Berlinu rekao da Njemačka mora aktivnije da brani svoje interese, ako misli da se suprotstavi Vašingtonu. “Globalna dominacija SAD polahko postaje historija. Postepeno američko napuštanje uloge garanta multilateralizma, koga predvodi Zapad, ubrzava promjenu svjetskog poretka sa neposrednim posljedicama po Njemačke i evropske interese”, rekao je on.\nOn je dodao da Njemačka ne može samo da reaguje na američku politiku, već mora formirati svoj stav. “Čak i kada Tramp napusti Bijelu kuću odnosi sa SAD-a više nikada neće biti isti”, rekao je Gabrijel, prenosi “RT”.\nGabrijel je optužio SAD da više ne vide svijet kao globalnu zajednicu, već kao borilište gde se svako bori za prednost. On je dodao da Evropa mora jasnije da definiše svoje interese kako bi postala važan globalni igrač. “Kako se SAD povlače sa međunarodne scene, niko se nije okrenuo EU”, rekao je on, dodajući da EU više ne stoji iza određenih vrijednosti, optuživši članice bloka da tretiraju EU kao da “imaju još jednu u džepu”.\nZBOG DOPING SKANDALA: Rusiji zabranjeno učešće na Zimskim olimpijskim igrama u Južnoj Koreji


Šokantan dopis stigao na Marakanu - Zvezdo, a da slaviš titulu na Vračaru?! - Sportske.net\nŠokantan dopis stigao na Marakanu - Zvezdo, a da slaviš titulu na Vračaru?!\nOvo niko nije mogao da očekuje, u Zvezdi ponajmanje, ali se ipak dogodilo...\nCrvena zvezda - Besplatni Brazilac je prvi pik!Božović: "Verujem da ćemo napraviti iznenađenje u Evropi"Zasluženo - Ožegovićeve "makazice" gol sezone!Izbor za najbolje u Superligi - Dominacija Zvezde!Sprema se žurka od 50 hiljada ljudi - "Cigani pozdravljaju svoje šampione"\nKako prenosi današnji ''Sport'', najnoviji dopis komesara za bezbednost FSS-a Milivoja Mirkova ostavio je u šoku sve u Crvenoj zvezdi koji su imali priliku da ga vide.\nPraksa je, naime, da se ponedeljkom klubovi domaćini u narednom prvenstvenom kolu obaveštavaju o bezbednosnim rizicima koji bi mogli da prate njihov sledeći meč.\nI ništa tu ne bi bilo neobično da Crvenoj zvezdi nije preporučeno da bi svoj meč protiv Radničkog iz Niša, u okviru kojeg će se organizovati i proslava titule, trebalo da odigra na - Vračaru?!\nKomesar je, naime, procenio da postoji rizik od susreta i sukoba navijača Crvene zvezde i Partizana, s obzirom da je i klub iz Humske istog dana domaćin Vojvodini u poslednjem kolu.\nOn je smatrao da bi taj rizik bio manji ako bi se Zvezda preselila sa svog stadiona na stadion Obilića, koji se u našem prvenstvu neretko koristi kada postoje ''bezbednosni rizici''. U Voždovcu, OFK-u, Radu to najbolje znaju...\nNaravno, usledila je oštra reakcija iz Crvene zvezde, obavešten je i direktor takmičenja u Superligi Vlada Bulatović i komedsarova odluka je ekspresno poništena. Bulatović je potom zvanično obavestio klub iz Ljutice Bogdana da će se meč između Zvezde i Radničkog odigrati kako je i predviđeno, u subotu na Marakani, s početkom u 19 časova.\nPosle svega, postavlja se pitanje da li će komesar ostati dosledan u svom stavu da postoje bezbednosni rizici za odigravanje dva meča u Humskoj i na Marakani u isto vreme. Ako ostane, onda bi mogao da zatraži da se sad Partizan preseli na Vračar. Ništa nas više ne iznenađuje u srpskom fudbalu...


Džonson: Bajden će uputiti „teške poruke“ Putinu - 14.06.2021, Sputnik Srbija\nDžonson: Bajden će uputiti „teške poruke“ Putinu\nAmerički predsednik Džo Bajden uputiće ove nedelje neke „teške poruke“ ruskom predsedniku Vladimiru Putinu, izjavio je danas britanski premijer Boris Džonson. 14.06.2021, Sputnik Srbija\n„Znam da će predsednik Bajden uputiti neke prilično teške poruke predsedniku Putinu u narednih nekoliko dana“, izjavio je Džonson po dolasku u Brisel na samit NATO-a.Džonson je rekao i da odnosi Londona s Moskvom tek treba da se poboljšaju, prenosi agencija Rojters.„Uvek se nadam da će se stvari sa Rusijom popraviti, ali bojim se da je to do sada bilo prilično razočaravajuće sa stanovišta Velike Britanije“, rekao je britanski premijer, prenosi Tanjug.Takođe je napomenuo da NATO ne želi hladni rat sa Kinom.Na pitanje o Bregzitu i njegovom uticaju na Severnu Irsku, Džonson je rekao da bi većina lidera na današnjem samitu NATO-a razumela želju Britanije da zaštiti svoj teritorijalni integritet.Vladimir Putin je nedavno izjavio da kako će se SAD raspasti po principu nekadašnjeg SSSR-a. Šta pod tim podrazumeva, u svojoj emisiji „Moj pogled na Rusiju“ pokušava da pojasni Ljubinka Milinčić:Pročitajte i:\nAko ne bude bilo previše stepenica i vetra ima Putin da vidi s kim se kači! Šalu na stranu, meni je ovo isuviše tužno, ne treba se smejati tuđoj nesreći.Ova alanfordizacija izgleda nema kraja, Bajden sve više liči na Tri-Pi-Ja, zlatnog robota iz "Ratova Zvezda", koji stalno zapada u nekakve avanture kad se izgubi ali se na kraju sve dobro svrši, dr mr Džil (Ar-tu-di-tu) ga pronađe i voda ga gde treba.A za to vreme, u drugom kraju galaksije, Boris govori o teritorijalnom integritetu..\nA Putin ne zna šta misle i rade stari prevaranti!\nsastanak, poruke, vladimir putin, džo bajden, boris džonson, vesti\n12:26 14.06.2021 (Osveženo: 13:02 14.06.2021)\n© Tanjug / AP/Toby MelvilleDžo Bajden i Boris Džonson\nAmerički predsednik Džo Bajden uputiće ove nedelje neke „teške poruke“ ruskom predsedniku Vladimiru Putinu, izjavio je danas britanski premijer Boris Džonson.\n„Znam da će predsednik Bajden uputiti neke prilično teške poruke predsedniku Putinu u narednih nekoliko dana“, izjavio je Džonson po dolasku u Brisel na samit NATO-a.\nDžonson je rekao i da odnosi Londona s Moskvom tek treba da se poboljšaju, prenosi agencija Rojters.\n„Uvek se nadam da će se stvari sa Rusijom popraviti, ali bojim se da je to do sada bilo prilično razočaravajuće sa stanovišta Velike Britanije“, rekao je britanski premijer, prenosi Tanjug.\nTakođe je napomenuo da NATO ne želi hladni rat sa Kinom.\n„Kada je reč o Kini, mislim da niko iz Alijanse ne želi da uđe u hladni rat sa Kinom. Ali mislim da ljudi uočavaju izazove, vide stvari kojima moramo zajednički upravljati, ali vide i prilike“, rekao je Džonson.\nNa pitanje o Bregzitu i njegovom uticaju na Severnu Irsku, Džonson je rekao da bi većina lidera na današnjem samitu NATO-a razumela želju Britanije da zaštiti svoj teritorijalni integritet.


Iz srpskih sredina na KiM vakcinisano 13.000 lјudi - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Iz srpskih sredina na KiM vakcinisano 13.000 lјudi\nIz srpskih sredina na KiM vakcinisano 13.000 lјudi\n31. mart 2021. Izvor: Tanjug\nOd početka imunizacije do sada je vakcinisano oko 13.000 građana iz srpskih sredina na KiM i to na tri punkta u Srbiji - u Raški, Bujanovcu i Kuršumliji.\nOni su vakcinisani uz pomoć države Srbije i Kancelarije za Kosovo i Metohiju.\nZa vakcinaciju tokom ove nedelјe, prijavio se najveći broj građana do sada, a vakcina ima sasvim dovolјno i svi koji se prijave mogu sami izabrati kojom vakcinom žele da se zaštite od korona virusa ističu iz zdravstvenih ustanova u Severnoj Mitrovici, Gračanici i Pasjanu.\nDirektor KBC Kosovska Mitrovica Zlatan Elek kaže da vakcinacija protiče jako dobro, a samo tokom ove nedelјe vakcinu će primiti 150 zdravstvenih radnika.\n"Vakcinacija na severu Kosova je počela kada i u svim ostalim mestima u Srbiji. Do sada je vakcinisano nešto više od 4.000 lјudi na severu Kosova. Na raspolaganju su nam od ove nedelјe i vakcine 'Sputnjik V' ", rekao je Elek.\nPrema njegovim rečima, nadležne službe na ovom putu imaju nesebičnu podršku predsednika Srbije Aleksandra Vučića i Kancelarije za KiM, kao i resornog ministarstva.\n"Naša država nam je organizovala ovaj proces, koji ide tako tečno i jednostavno, da se svaki građanin može prijaviti u Domu zdravlјa, odmah će biti upisan na spisak i nema čekanja za vakcinaciju. Već sledeće nedelјe se građani vakcinišu i odmah dobijaju i datum za revakcinaciju", rekao je Elek.\nKoordinator za imunizaciju protiv kovid-19 za teritoriju centralnog Kosova Vladimir Petković za naš portal kaže da je proces imunizacije započet kada i u ostatku Srbije i da je dosadašnji odziv na zavidnom nivou.\n"Vakcinacija i dalјe teče i već danas imamo jednu grupu od preko 200 lјudi koja ide u Kuršumliju da primi drugu dozu Sinofarm vakcine, a u četvrtak imamo i vakcinaciju prvom dozom ruskom 'Sputnjik V' vakcinom", rekao je Petković.\nIz Zdravstvenog centra Gnjiane, koji je smešten u Pasjanu, do sada je svoje pravo na imunizaciju ostvarilo oko 6.000 lјudi potvrdio je v.d direktora te ustanove Zoran Perić, koji dodaje da je izuzetno zadovolјan odazivom građana iz Kosovskog pomoravlјa.\n"Vakcinacija i revakcinacija obavlјa se u Domu zdravlјa u Bujanovcu, a samu vakcinaciju obavlјaju naši lekari i medicinske sestre na pet punktova na kojima se obavlјa imunizacija. Prijava se vrši u 30 ambulanti u Kosovskom pomoravlјu kao i u Opštoj bolnici u Pasjanu. Maltene mi smo do sada imunizovali gotovo sve građane starije od 65 godina,a u poslednjim danima sve je veći broj mlađih građana koji se prijavlјuju sa želјom da se zaštite", rekao je Perić.\nPrema njegovim rečima velika zahvalnost ovdašnjeg stanovništva ide na adresu Kancelarije za KiM na logističkoj pomoći u organizaciji vakcinacije kao i u obezbeđivanju prevoza građana do punktova u Bujanovcu.\n"Bujanovac nam je relativno blizu, ali za svakog kome je potreban prevoz mi zahvalјujući Kancelariji za KiM organizujemo autobuse koji će ih odvesti do punktova za vakcinaciju. Veliki broj građana je čekao na rusku vakcinu 'Sputnjik V' i sada je još veći odziv za imunizaciju", kazao je Perić.


U novoj „Blic ženi“ čeka vas veliki godišnji horoskop za 2018.\nS novom godinom počinje i novi astrološki ciklus, koji će pokrenuti značajne promene za sve znake Zodijaka. Zato vam „Blic žena“ u svom novom broju, koji je u prodaji od subote 13. januara, donosi super dodatak „Veliki godišnji horoskop za 2018.“\nVeliki godišnji horoskop samo u "Blic ženi"\nU njemu ćete saznati šta vam poručuju zvezde, ko će se baš ove godine zaljubiti do ušiju, ko će zaraditi, a koga će mučiti zdravstveni problemi.\nAstrolog Tanja Spasić otkriva da se Bikovima ove godine smeši prelazak u privatni sektor, a Blizancima posao iz snova. Rakovi će razmišljati o proširenju porodice, a Jarčevi će uživati s partnerom. Vodolijama će se sreća okrenuti sredinom godine i do kraja 2018. uživaće kako su zaslužili. Osim najtačnije astro-prognoze u „Blic ženi“ od 13. januara čekaju vas i mnoge zanimljive teme, pogledajte OVDE...\nRecept za najukusniju uskršnju pletenicu čeka vas u najnovijoj „Blic ženi“\nSamo uz novu „Blic ženu“: Recepti za SITNE KOLAČE najboljih domaćica Srbije


Vesti: Kako je bankarski lobi u Srbiji po drugi put doživeo poraz /video/ - 06.07.2021, Sputnik Srbija\nVesti: Kako je bankarski lobi u Srbiji po drugi put doživeo poraz /video/\nPratite uživo Vesti Radija Sputnjik. 06.07.2021, Sputnik Srbija\nNajsramnije je kada onaj generalni sekretar udruzenja banaka prica bajke kako advokati na dug od 500 uzmu 40.000 dinara. A ne kaze zasto banke onda ne isplate 80 njih po 500 dinara za tih 40.000 dinara i ne prave sebi troskove jer znaju da su oteli pare. Drugo pravi neprimerene primere o ceni kostanja vode sto kao niko ne pita. Prvo banke NAPLACUJU KAMATU I TO JE NJIHOVA MARZA, a prodavac vode izadje sa cenom. Ekvivalent bi bio kada dodjete na kasu u marketu da vam kasirka naplati njenu uslugu kucanja racuna spram visine racuna i to u procentima. Na zalost nema nikoga da mu parira sa adekvatnim slikovitim primerima i da ga spusti na zemlju. Pozivaju se samo oni bezlicni likovi pa i Gavrilovic iz Efektive kome taj lik hladno kaze da nema ekonomskog obrazovanja a on kao mula cuti. Bas bih voleo jedan duel sa tim likom da ga spustim na zemlju jer imam i suvise a i vise obrazovanja od njega, klasicnog manipulanta. Nema prostora da se svaki njegov stav dezavuise i pokaze da je isprazan i bezvredan.\nradio sputnjik, vesti, radio, sputnjik info\n13:30 06.07.2021 (Osveženo: 13:32 06.07.2021)\nIzrael na poziv Aljbina Kurtija nudi pomoć Prištini u očuvanju spomenika kulture od univerzalnog značaja. Analitičari sumnjaju da je Izrael spreman da učestvuje u otmici srpskog kulturnog nasleđa.\nIsključivanjem struje i iskradanjem tokom noći američke trupe, napustile avganistansku vazduhoplovnu bazu i aerodrom Bagram nakon skoro 20 godina. Avganistan je primer pogrešnog delovanja američke spoljne politike - i poraz NATO-a, kažu analitičari.\nZavršetak gasnog kraka kroz Srbiju važan je jer nam obezbeđuje energetsku stabilonost, što je bitno za građane, ali je važno i to što smo postali tranzitna zemlja, ukazuju eksperti.\nOtkrivamo: Kako je bankarski lobi u Srbiji po drugi put doživeo snažan poraz, nakon što nije uspeo da progura izmene Zakona o parničnom postupku?


Narodni Muzej Zrenjanin - Otvaranје rekonstruisane stalne postavke legata Likovne zbirke\nOtvaranје rekonstruisane stalne postavke legata Likovne zbirke\nPoslednje tri godine (2013-2015) u Narodnom muzeju Zrenjanin rađeno je na rekonstrukciji stalne postavke Likovne zbirke, koja po značaju predstavlja jednu od najvrednijih u Vojvodini i zauzima najveći deo stalnog izložbenog prostora Muzeja. Prve godine rekonstruisane su dve sobe sa eksponatima iz 18. i 19. veka, a nakon toga tri sobe u kojima je predstavljen 20. vek. Ovih dana je okončana i rekonstrukcija tri prostorije u kojima je smešteno šest legata: Uroša Predića, Tivadara Vanjeka, Pauline Sudarski, Friderike Bende, Zlate Markov-Baranji i Ljubice Tapavički. Među njima Legat Uroša Predića svakako zauzima posebno mesto. Reč je o beogradskom ateljeu u kojem je naš čuveni slikar proveo poslednje decenije svoga života i nakon smrti celokupan inventar tog prostora je dospeo u naš muzej.\nProjekat"Rekonstrukcija stalne postavke legata Likovne zbirke" kao i prethodna dva projekta, finansirali su Ministarstvo kulture i informisanja i Pokrajinski sekretarijat za kulturu i javno informisanje.


PCVesti - Razvoj superkompjutera za laboratoriju oružja\nAmerička nacionalna laboratorija Lorens Livermor (Lawrence Livermore National Laboratory, LLNL) objavila je 18. novembra da će šest kompanija iz silicijumske doline ući u poslovni tim koji će joj pomoći da razvije novu vrstu superkompjutera duplo bržeg od njenog trenutno najbržeg superkomjutera.\nKompanije Intel, Sun Microsystems, Cisco Systems, LSI, Mellanox Technologies i Super Micro Computer radiće na projektu Hiperion (Hyperion) čiji je cilj da se ispita isplativost izgradnje superkompjutera koji će biti kadar da računa brzinom jednog petaflopsa (hiljadu biliona operacija u sekundi). To bi bilo dvaput brže od najbržeg kojim laboratorija trenutno raspolaže – IBM-ovog superkompjutera Plavi gen L (Blue Gene/L).\nIako navedene kompanije neće i izgraditi taj superkompjuter, one će proučiti tehnologije koje će omogućiti da se oko 2011. napravi jedan primerak.\nRukovodioci laboratorije žele da novim superkompjuterom simuliraju eksplozione mogućnosti nacionalnog nuklearnog arsenala, da ih ne bi ispitivali detoniranjem. Premda postojeći kompjuteri ove laboratorije već izvode ovakve simulacije, kompjuter čija bi brzina bila jedan petaflops omogućio bi naučnicima da dobiju još detaljnije podatke za proučavanje.\nSuperkompjuteri koji rade brzinom jednog petaflopsa i više već su instalirani u nacionalnim laboratorijama američkog ministarstva energetike (U.S. Energy Department) Los Alamos u Nju Meksiku i Ouk ridž (Oak Ridge) u Tenesiju.\nU novembru je superkompjuter laboratorije u Los Alamosu (plaćen 133 miliona dolara) – poznat pod imenom Ptica Trkačica (Roadrunner) – proglašen najbržim na svetu zahvaljujući dostignutoj brzini od 1,059 petaflopsa. Napravio ga je IBM koristeći procesore kalifornijske kompanije Advanced Micro Devices.\nRukovodioci laboratorije Lorens Livermor nadaju se da će superkompjuter koji žele da razviju biti jeftiniji i jednostavniji za korišćenje od postojećih mašina.\nNa projektu Hiperion pored navedenih kompanija radiće još i Dell, QLogic, RedHat i Direct Data Network. S druge strane Intel takođe pomaže i Nasi da razvije superkompjuter brzine jednog peatflopsa.


HAOS U PODGORICI “Delije” BRUTALNO pretučene na železničkoj stanici\nFudbaleri Crvene zvezde protiv Krasnodara igraju za plasman u Ligu Evrope (21.00). Očekuje se da veliki broj navijača iz Srbije ali i celog regiona stigne u Beograd na utakmicu. Prvi incidenti dogodili su se u Crnoj Gori.\nU sredu uveče, navijači crveno-belih stigli su iz Bara u Podgoricu gde su želeli da se priključe većoj grupi “delija” i zajedno krenu za Beograd na utakmicu.\nKako piše “Dan”, čim su izašli iz voza nastala je opšta tuča. Ljudi koji su se zatekli na stanici tvrde da je komandu za napad izdao maskirani navijač a da je onda veća grupa krenula prema “delijama” sa letvama i palicama.\nPristalice crveno-belih su uspele da odbiju napad i grupišu se, ali huligani su uspeli da priđu trojici i brutalno ih prebiju.\nPolicija je brzo reagovala i sprečila još veći incident. Prema prvim informacijama, navijači iz Podgorice su napravili sačekušu “delijama”, posle intervencije policije, oni su se razbežali.\nViše od 20 ljudi prisustvovalo je nemilim scenama.\nDONACIJA ZA UDRUŽENJE "BEBE" Policija darovala novac za "beta" testove


Kina stavja tačku na svetsko gospodarenje SAD-a | WebTribune\nHome SPEKTAR Kina stavja tačku na svetsko gospodarenje SAD-a\nKina stavja tačku na svetsko gospodarenje SAD-a\nDok SAD gube vodeću ulogu u svetu, na međunarodnoj finansijskoj areni pojavio se novi krupan igrač – Azijska banka za infrastrukturne investicije.\nOvaj kineski projekat oslabiće glavno američko oružje – dolar, lišavajući ga statusa svetske valute, smatra bivši ministar finansija SAD Lorens Samers.\nAmerička elita pokušava da preokrene složenu ekonomsku situaciju u svetu, naveo je bivši ministar finansija SAD Lorens Samers u izjavi za jedan nemački list.\nSamers smatra da je došao kraj svetskom gospodarenju SAD, a razlog za to, prema njegovom mišljenju, jeste neuspešan pokušaj Vašingtona da zaustavi svoje saveznike da pristupe Azijskoj banci za infrastrukturne investicije. Novom projektu već su se priključile Velika Britanija, Nemačka, Italija, kao i Australija i Rusija. Taj događaj predstavlja prekretnicu za geopolitičke ambicije SAD, piše list.\n– Ekonomska moć Kine i činjenica da već polovina ukupne industrijske proizvodnje pripada zemljama u razvoju zahtevaju novu globalnu ekonomsku arhitekturu – izjavio je Samers.\nAmerički stručnjak poziva SAD da odustanu od svojih hegemonijskih ambicija“ i da se usredsrede samo na one probleme koji se zaista tiču američkih nacionalnih interesa. Kada Vašington otvoreno nameće drugim zemljama svoju politiku, one imaju osnova da budu uznemirene, naveo je Samers.\nPrema njegovom mišljenju, ako dolar i dalje bude korišćen za podsticaj američkih privatnih interesa, on neće moći da sačuva status svetske valute.\nSamers takođe objašnjava da je američki ekonomski sistem nepravedan, te da je neophodno da zemlja izvrši suštinske promene u unutrašnjoj politici kako bi mogla da zauzme dostojno mesto u mnogopolarnom ekonomskom sistemu.\nŠokantan intervju Srđana Đokovića: Niko nije omalovažavao Novaka kao Federer\nZašto strategija Kim Džong Una ima smisla, šta su kineski tajni planovi i zašto SAD ne napada


Stižu ubice iz Južne Afrike: Crnogorci pripremaju likvidacije u Srbiji\nSukob kotorskog i budvanskog klana, prema procjenama srbijannskog MUP-a, mogao bi iz Crne Gore da se preseli u Srbiju, gdje oba klana imaju jaka uporišta u Beogradu i Novom Sadu, pišr Blic.\nCrnogorska policija uhapsila je prošle noći dvije osobe zbog sumnje da su pripremali ubistvo Gorana Đuričkovića, budvanskog biznismena i kuma Saše Markovića, ubijenog u aprilu.\nUhapšen je Podgoričanin Aleksandar Marković i muškarac koji je ima pasoš Južnoafričke Republike na ime Gregorija Stajlsa i srpsku ličnu kartu, zbog čega se prvo posumnjalo da je srpski državljanin, ali je provjerama utvrđeno da je uhapšeni državljanin Češke.\nMeta ove grupe, prema sumnjama crnogorske policije, bio je Đuričković, a motiv je sukob budvanskog i kotorskog klana koji je započeo u Valenciji krajem prošle godine, kada je ukradeno 300 kilograma kokaina.\nSukob je počeo ubistvom Cetinjanina Gorana Radomana u Beogradu, bliskom klanu iz Kotora i bliskog saradnika Darka Šarića. Radomana je budvanski klan i krivio za krađu 300 kilograma droge. On je ubijen ispred lifta podzemne garaže u Ulici Jurija Gagarina 26, u kojoj je na posljednjem spratu sa porodicom iznajmio penthaus.


IslamBosna » U CILJU VEĆE FUNKCIONALNOSTI: SAD pokrenule ozbiljnu i opsežnu diplomatsku inicijativu za ustavnu rekonstrukciju Federacije BiH\nU CILJU VEĆE FUNKCIONALNOSTI: SAD pokrenule ozbiljnu i opsežnu diplomatsku inicijativu za ustavnu rekonstrukciju Federacije BiH\nAmerika, bih, fbih, obama, rs, rsrpska, usa\nNaime, zvanični Vašington je odlučan u namjeri da aktivira političke snage u FBiH da bi postigle ključni unutrašnji dogovor o tome kako izmijeniti veći entitet, koji zbog komplicirane strukture ne može biti konkurentan mnogo jednostavnijoj strukturi Republike Srpske.\nUkoliko bude uspješan, ovaj će projekt biti najznačajnija reforma u BiH od potpisivanja Dejtona, posebno jer je njegov uvjet da bude rezultat domaćeg dogovora.\n– Želimo pomoći da FBiH, koja je ustrojena Vašingtonskim sporazumom, lakše živi, da ukloni višak administracije, ustavnih blokada, a da sve to bude rezultat unutrašnjeg dogovora. Mi nećemo udariti šakom o sto i dati papir koji neko treba odbiti ili prihvatiti. Svjesni smo koliko se radi o ozbiljnom i kompliciranom projektu, zbog čega će inicijativa u sebi sadržati podstrek domaćim snagama da dođu do zajedničkog rješenja koje će biti provedeno – naveo je izvor “Avaza”.\nPrimarni cilj je, kako su prenijeli diplomatski izvori, smanjenje i suviše skupog administrativnog aparata, koji evidentno koči ekonomiju u FBiH, a samim tim otežava život na tlu ovog entiteta.\nAmerikanci su za ovu inicijativu već dobili podršku partnera iz međunarodne zajednice, uključujući i Evropsku uniju.\nTakođer, kako je preneseno, preliminarni kontakti s političkim liderima u FBiH pokazali su spremnost i konsenzus da se promjene u FBiH moraju desiti.\nŽelja Vašingtona jeste da prijedlozi budu rezultat domaće pameti i da se proces gradi od baze prema političkom vrhu, a ne obratno.\n– Cilj je da ideju razviju domaće snage te da na kraju ponude konkretna rješenja. Također, potrebno je neke nadležnosti kantona prenijeti na nivo FBiH i obratno te bolje riješiti finansiranje Federacije. Ali cijeli proces se mora držati u okvirima realnih rješenja – kazao je izvor uključen u ovu inicijativu.


Beta 3. aprila 2021. 10:55\nDemokratska stranka (DS) saopštila je danas da vakcinacija protiv korona virusa za tri meseca u Srbiji „nije dala vidljive rezultate u suzbijanju pandemije“, a da tome doprinosi to što predsednik Srbije Aleksandar Vučić suštinski „promoviše agresivno antivakserstvo“.\nPo oceni DS-a da bi vakcinacija i ostale mere protiv pandemije dale željene rezultate, neophodno je da borbu protiv kovida povedu medicinski stručnjaci i iskreni zaštitnici opšteg interesa, a da se „Aleksandar Vučić, njegov Krizni štab i ‘dvorska svita’ što pre sklone u stranu“.\nDS dodaje da „ne sumnja u to da će se vodja režima u nekom trenutku teatralno vakcinisati, ali unapred upozorava da njegov igrokaz u Rudnoj Glavi, ili nekom drugom mestu, neće podstaći masovnu imunizaciju“.\n„Većina članova i pristalica Srpske napredne stranke se protive vakcinaciji i znaju da Vučić nije ozbiljan i iskren kada poziva gradjane da prime vakcinu. Isto tako oni koji se protive evropskom putu Srbije istovremeno glasaju za Vučića koji se na rečima zalaže za članstvo naše zemlje u Evropskoj Uniji zato što znaju da Vučić samo glumi evropejstvo“, navodi DS.


Podela flajera ili reklama u liftu | Efikasna reklama Lift oglasi\n30/09/2015 /0 Comments/in Flajeri, Lift oglasi, Oglašavanje - Reklamiranje /by admin\nOpšte je poznato da veliki broj flajera ne dođe u prave ruke, pa samim tim i ponuda ne bude viđena od strane velikog broja potrošača. U najvećem delu flajeri završavaju kao neželjena pošta u kanti tik ispod poštanskih sandučića. Stanari u velikom delu negoduju što se pored zatrpavanja sandučića pravi i nered u ulazu, nasavesnim bacanjem flajera pored kante od strane nekih stanara. Sve je to rezultovalo da stanari koji većinom odluče da ne žele da primaju reklamni materijal u poštanske sandučiće, odobre zabranu ubacivanja reklamnog materijala u vidu objave na listu papira na samom ulazu zgrade. Sveukupno, kompanijama i preduzetnicima koji imaju šta da ponude onemogućili su da svoju dobru ponudu iznesu tim istim krajnjim potrošačima.\nEfikasna direktna reklama je nekada predstavljala podelu letaka i flajera, a danas je tu ulogu preuzelo oglašavanje u liftovima.\nPostavlja se pitanje, kako da se firme onda reklamiraju?\nOd 2011. godine Marketing agencija Lift oglasi uspešno se bavi oglašavanjem u liftovima stambenih zgrada. Sa svim zgradama iz naše ponude imamo potpisane ugovore o poslovnoj saradnji. Ugovori su nam garancija da će Vaša reklamna ponuda da bude na dogovorenom mestu – u liftu – i biti svakodnevno gledana. Naša saradnja prvenstveno je usmerena ka zgradama sa uređenim sistemom funkcionisanja. Istakli bi da više od 85% zgrada iz naše ponude ima uveden video nadzor, kao i da više od 90% zgrada ima istaknutu zabranu unošenja reklamnog materijala. Praktično jedina legalna postavka reklamnog materijala jeste reklama u liftu.\nVeliki broj firmi koji koristi usluge oglašavanja u liftovima najboji su pokazatelji efiksanosti reklame. Pridružite se zajednici uspešnih, rezervišite vaše mesto na vreme i obezbedite mesto sigurne gledanosti. Reklama u liftu je najbolji način da dođete do novih klijenata i povećate vaš profit.


ProAuto – Značajne uštede u ovogodišnjoj proljetnoj servisnoj akciji, kod ovlaštenog Mercedes-Benzovog partnera u BiH – STARline doo Sarajevo\nZnačajne uštede u ovogodišnjoj proljetnoj servisnoj akciji, kod ovlaštenog Mercedes-Benzovog partnera u BiH – STARline doo Sarajevo\nMar 20, 2018 Adnan Huseinagić Bh aktuelnosti, Vijesti 0\nPREGLED ZA 25 KM, A MOŽE I BESPLATNO\nKod STARline doo Sarajevo, ovlaštenog Mercedes-Benzov partnera, u toku je proljetna servisna akcija, u kojoj se može značajno uštedjeti prilikom servisiranja automobila sa znakom trokrake zvijezde. U sklopu ove servisne akcije moguće je uraditi provjeru svih ključnih tačaka na vozilu za svega 25 KM. No, ukoliko se vlasnik vozila odluči da se obave eventualni predloženi servisni radovi na vozilu, ovaj pregled može biti besplatan. Dodatnih 15% popusta se također odobrava na usluge servisiranja, te na rezervne zamjenske dijelove, dodatnu opremu i na Mercedesove kolekcionarske predmete.\nProljetna servisna akcija obuhvata i putnička i dostavna Mercedes-Benz vozila, a traje od 15. marta do 15. aprila.\nKako bi vozači bili sigurni da sve funkcioniše besprijekorno u njihovom automobilu, iz ovlaštenog servisa STARlinea predlažu pregled vozila u 9 kontrolnih tačaka. Serviseri će provjeriti nivoe radnih fluida u motoru, stanje kočnih pločica i diskova, gume, sistem oslanjanja, signalizaciju i funkcionalnost enterijera, telematiku…\nTakođer, iz ovlaštenog servisa STARline poručuju: “Pobrinućemo se da Vaš Mercedes-Benz bude siguran i bezbjedan, kako biste Vi maksimalno uživali u proljeću.”\nMercedes, Mercedes-Benz, servis, Servisna akcija, STARline\nOvo su samo neki od ekstremnih zimskih testova kojima se podvrgavaju prototipovi Seata [Galerija i Video] Hyundai u BiH pripremio prodajnu akciju "Sedmica 'ludih' cijena" u kojoj se možete uštedjeti čak i 13.000 KM


FBiH: U protekla 24 sata registrirana 2.564 slučaja COVID-19, prijavljeno 25 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirana 2.564 slučaja COVID-19, prijavljeno 25 smrtnih ishoda\nObjavljeno: 18.01.2022 ; Ažurirano: 18.01.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 5.831 uzorka, od čega su 2.564 pozitivna na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 1.110.595 uzoraka, a COVID-19 je potvrđen kod 208.994 osobe.\nU protekla 24h, u Federaciji BiH prijavljeno je 25 smrtnih ishoda i to u Hercegovačko-neretvanskom, Posavskom, Srednjobosanskom, Tuzlanskom, Zeničko-dobojskom i Kantonu Sarajevo, dok je 8 smrtnih ishoda prijavljeno retroaktivno.\nS današnjim danom, broj smrtnih ishoda na području Federacije BiH je 7.752.


Rusija Americi: Smeta vam naša raketa, a šta je sa vašim sistemom u Rumuniji - 21.01.2019, Sputnik Srbija\nRusija je spremna da pokaže otvorenost bez presedana kada je u pitanju raketa 9M729, ali sa druge strane zahteva korake SAD zbog sistema „Egis ašor“, izjavio je... 21.01.2019, Sputnik Srbija\n15:01 21.01.2019 (Osveženo: 15:06 21.01.2019)\nRusija je spremna da pokaže otvorenost bez presedana kada je u pitanju raketa 9M729, ali sa druge strane zahteva korake SAD zbog sistema „Egis ašor“, izjavio je zamenik šefa ruske diplomatije Sergej Rjabkov.\n18 Januar 2019, 11:33\nKako je naglasio diplomata, Rusija ne priznaje jednostranu odluku SAD da izađu iz Sporazuma o likvidaciji raketa srednjeg i kratkog dometa i smatra je „pravno nevažećom“.\n„Smatramo da treba tražiti rešenje problema za pregovaračkim stolom. Spremni smo da pokažemo otvorenost bez presedana povodom 95729 koja toliko brine Amerikance“, rekao je Rjabkov u intervjuu za časopis „Međunarodna život“.\nOn je naveo da je ruska strana predložila Amerikancima „demonstraciju i brifing o toj raketi, što uopšte nije u skladu sa sadržajem samog sporazuma“.\n„Međutim, mi insistiramo na tome da Amerikanci naprave praktične korake za smanjenje naše zabrinutosti sistemima ’Egis ašor‘ koji su raspoređeni u Rumuniji, a uskoro će biti i u Poljskoj“, ukazao je on.\nAmerički državni sekretar Majk Pompeo je 4. decembra prošle godine izjavio da Rusija ima 60 dana da bi se vratila ispunjavanju Sporazuma o raketama srednjeg i kratkog dometa i dodao da će, ako se to ne dogodi, Vašington obustaviti svoje obaveze iz tog sporazuma. SAD su navele da bi to moglo da se dogodi već 2. februara.


Održana premijera predstave "Deca na internetu" u Dečjem kulturnom centru\nOdržana premijera predstave “Deca na internetu” u Dečjem kulturnom centru – Personal magazin\nOdržana premijera predstave “Deca na internetu” u Dečjem kulturnom centru\nAutorsko delo kroz najčešće primere ukazuje na gorući problem zloupotrebe dece na internetu Premijera predstave Studio Centra „Deca na internetu” izvedena je večeras u Dečjem kulturnom Centru. Više od 150…\nAutorsko delo kroz najčešće primere ukazuje na gorući problem zloupotrebe dece na internetu\nPremijera predstave Studio Centra „Deca na internetu” izvedena je večeras u Dečjem kulturnom Centru. Više od 150 gledalaca prisustvovalo je pomalo i šokantnoj predstavi Studio Centra koja govori o zloupotrebi dece na internetu. Kroz četiri različite priče, predstavilo se 23 mladih glumaca Studio Centra koji su zrelo i sa puno emocija izneli teške likove svojih vršnjaka koji se nalaze u gotovo bezizlaznim zamkama virtuelnog sveta.\nReprizna izvođenja ove predstave zakazana su za 10. novembar, dok će do kraja meseca predstava biti odigrana i 13, 20, 23. i 27. novembra, takođe od 20 časova.\n“Predstava je namenjena, pre svega, mladim ljudima koji u današnje vreme veliki deo slobodnog vremena provode za računarom. Pravilna edukacija dece, ali i roditelja je jedan od glavnih načina prevencije zloupotrebe najmlađih, pa tako ova predstava šalje nedvosmislenu poruku na koji način se treba zaštiti od lažnih profila, zavisnosti od interneta, trgovine decom, ali i finansijskih prevara. Veoma važna nam je bila i podrška Ministarstva spoljne i unutrašnje trgovine i telekomunikacija i Telenor fondacije, koji su prepoznali značaj zaštite i obrazovanja dece i roditelja”, kaže Nenad Radović, glumac i direktor Centra, koji i vodi čitav projekat.\nProjekat “Deca na internetu” rađen je 15 meseci i za to vreme učesnici u predstavi su kroz edukativni sistem na zadate teme sami osmišljavali priče, koje je stručan tim Studio Centra oblikovao u dramaturšku celinu koja je činila osnovu za samu pozorišnu predstavu.\nSa polaznicima na samoj realizaciji predstave radili su dramski umetnici Aleksandar Marković i Čarni Đerić.\nPredstava će biti na redovnom repertoaru tokom cele sezone, a u planu su i gostovanja po drugim gradovima u Srbiji.\nNakon predstava koje su se bavile nasiljem i narkomanijom među mladima, ovim projektom, Studio Centar je pokrio sve najveće društvene probleme dece i mladih ljudi u Srbiji.\nOdržana premijera predstave “Deca na internetu” u Dečjem kulturnom centru was last modified: November 9th, 2012 by Redakcija\ndeca na InternetuDečiji kulturni centarInternetpredstava\nOdržan “Sophos Complete Security Day”


Pogača za bivšu braću – Agropress\nČačak – Svakog meseca „Žitopromet” isporučuje 650 tona brašna kupcima u Crnoj Gori, Makedoniji, Hrvatskoj i BiH kao i sa područja Kosmeta, a to su dve trećine ukupne proizvodnje čačanskog mlina. Ova kuća bila je zatvorena pet godina zbog stečaja, oživela je pre dva leta blagodareći novom vlasniku – Milinsko – pekarskoj industriji „Pobeda” iz Aranđelovca, pa posada od 25 zaposlenih iz „Žitoprometa” opet gradi svoje mesto među mlinarima.\n– Od maja 2016. iz ovog mlina izlazi 1.000 tona brašna svakog meseca, a trećinu isporučujemo pekarima čačanskog kraja. Držimo se pravila da naše brašno mora ostati u grupi najboljih na tržištu, pa je zbog toga proizvodnja ograničena ponudom kvalitetne pšenice – kaže za „Politiku” Vlado Damjanac, direktor „Pobede”.\nOn napominje da su cene promenljive i zavise od kretanja na berzi, ističući da će izvozni planovi za drugu polovinu godine biti utvrđeni posle žetve, u skladu sa količinama i svojstvima pšenice u ponudi.\n– Odlučili smo da iz nove žetve otkupimo 20.000 tona hlebnog zrna, i taj rod smeštamo u silose u Čačku, Aranđelovcu i Sivcu. Pšenicu preuzimamo u svim delovma Vojvodine, vodeći najpre računa o kvalitetu od kojeg zavisi i cena, a trenutno je od 15 do 17 dinara.\n„Pobeda”, inače, posluje u sastavu velikog aranđelovačkog privrednog društva „Peštan”, kupila je „Žitopromet” jula 2014. za 50 miliona dinara, obnovila postrojenja za meljavu i uspostavila proizvodnju. Remontovana su i dva silosa od kojih veći, uz desnu stranu železničke pruge Čačak – Užice, može da primi 40.000 tona pšenice a manji, sa druge strane koloseka, 23.000 ton\nmlin pobeta zitopromet\nČačanin najbolji i najmlađi kosač na Rajcu


Novi lijekovi na recept - Fond zdravstvenog osiguranja Republike Srpske\nFZO RS Odnosi s javnošću Vijesti Novi lijekovi na recept\nNovi lijekovi na recept\nnedjelja, 03. 01. 2021. 09:18\nOsiguranicima Fonda zdravstvenog osiguranja Republike Srpske od 15. januara biće dostupni novi lijekovi na recept, poput lijekova koji se koriste za liječenje hronične opstruktivne bolesti pluća, dijabetesa, te kardiovaskularnih oboljenja.\nFond sa finansiranjem novih lijekova nastoji da poboljša efikasnost liječenja savremenijim terapijama, smanji broj hospitalizacija i unaprijedi kvalitet života oboljelih.\nOd polovine januara FZO RS finansiraće lijekove koji su uvršteni na Listu A, i to za hroničnu opstruktivnu bolest pluća (trokomponentnilijek ''beklometazon, formoterol, glikopironijum bromid stlačeni inhalat''), kao i lijek za dijabetes tipa dva (''semaglutid''), koje će propisivati nadležni ljekari u skladu sa medicinskim indikacijama. Takođe, na Listi A će biti dostupne i kapi za djecu ''holekalciferol'' u većem doznom obliku u odnosu na dosadašnji oblik, čime će se pojednostaviti primjena ovog lijeka. Inače, svi pomenuti lijekovi su savremeniji i omogućiće komforniju primjenu za osiguranike, a istovremeno doprinose i racionalizaciji troškova.\nKada je u pitanju Lista B, od 15. januara biće dostupan novi lijek generičkog naziva ''sakubitril, valsartan filmtablet'' u tri doze za pacijente sa hroničnom srčanom insuficijencijom. Ovaj lijek je uvršten na preporuku Udruženja kardiologa RS koji smatraju da će se uvođenjem ovog lijeka smanjiti broj hospitalizacija i poboljšati kvalitet života oboljelih. Na Listi B biće dostupna i nova doza lijeka ''trimetazidin'' za anginu pektoris, koji se, takođe, propisuje na preporuku kardiologa. Uvođenjem nove doze smanjuje se broj terapija ovog lijeka na jednu dnevno, što je još jedna prednost za oboljele.\nOve novine su dokaz da Fond osluškuje potrebe struke i osiguranika u cilju poboljšanja efikasnosti liječenja i u skladu sa mogućnostima uvrštava nove terapije na Listu lijekova koji se izdaju na recept.\nInače, pored finansiranja novih lijekova, od 15. januara, neki lijekovi koji su se nalazili na Listi B, za koje svi osiguranici bez izuzetka plaćaju participaciju u iznosu od 50 odsto, sada će biti prebačeni na Listu A, gdje je particapija 10 odsto, a osiguranici koji su oslobođeni ove obaveze ne plaćaju ništa za lijekova sa ove liste. Tim više će ova novina obradovati oboljele od hronične opstruktivne bolesti pluća jer se čak pet generičkih lijekova za ovo oboljenje prebacuje sa Liste B na Listu A, što će biti značajno finansijsko rasterećenje za osiguranike. S obzirom na to da je riječ o lijekovima koji se koriste u terapiji hronične opstruktivne bolesti pluća, koja je u stalnom porastu, prebacivanjem ovih lijekova na Listu A, gdje je manje lično učešće osiguranika u troškovima lijekova, nastoji se smanjiti progresija ove bolesti, kao i sve njene komplikacije.\nDakle, od sredine januara osiguranici mogu da očekuju brojne novine kada su u pitanju liste lijekova koji se izdaju na recept. To je naš kontinuitet, jer smo i u 2020. godini, kao i u proteklim godinama, konstantno uvodili nove terapije među kojima su i neke najsavremenije u svijetu dostupne terapije za najteža oboljenja.\nFond nastoji da prava iz zdravstvenog osiguranja u kontinuitetu nadograćuje, uprkos svim finansijskim izazovima, a posebno nam je u interesu da osiguranici budu zadovoljnii načinom ostvarivanja tih prava. Misija Fond su kvalitetnije i efikasnije zdravstvene usluge, sa što manje administrativnih barijera, te ćemo u narednom periodu nastaviti raditi na otklanjanju svih eventualnih prepreka koje usporavaju ostvarivanje zdravstvene zaštite u punom obimu.